Oktober 31, 2015 
www.awemainta.com 
noticia@awemainta.com 
facebook.com/awemainta 
tel: 583-1400 



Preme Minister 
Mike Eman 
sucumbi pa 
presien 

no kier ehecuta 
concepto di cobra 
number di auto den 
gasolin 



IiWliST Slid Kli i\.v. 

avi®iK)n 

THE BEST EVIDENCE" 


For more irrformation 

Call 582-7252 / insee@setametaw 























2 


AWEMainta Diasabra, 31 Oktober 2015 



Caso di atraco na Excelsior Casino a haya 
cobertura den prensa Venezolano caba 

Awor Mcmdo Policial a 
dicidi di duna un up-date 
publicando foto di un di 
e sospechosonan y ta pidi 
pa cooperación 


CUERPO Policial kier informa lo siguiente 
relaciona cu e caso di atraco di Excelsior 
Casino. Dia 26 di october 2015 un atraco 
arma a tuma lugar riba Excelsior Casino. En 
coneccion cu e atraco aki, Mando Policial a 
lanta un team special di investigacion. 
Durante e investigacion a logra determina 
cu tres persona masculino di habla Spaño t’e 


personanan cu a comete e atraco 
arma riba e casino. A resulta cu 
e atracadornan a bay cu un suma 
considerabel di placa for di e sitio. 

E investigacion preliminar a duna 
como resultado cu e atracadornan lo 
a haci uso di entre otro un vehiculo 
di e marca Hyundai 110 color 
shinishi cu e matricula V-2565. 
E vehiculo en cuestion a wordo 
laga atras den e becindario di Rooi 
Santo. Haciendo investigacion 
riba e vehiculo aki a resulta cu e 
vehiculo ta registra riba e persona: 
Carlos Jose Huerta Ibarra, naci na 21 september 
1981, (34 aña) na Venezuela.Ainda e team di 
investigacion no por confirma cu exactitud e 
identidad di e otro dos atracadornan. 

Cuerpo Policial ta gradici pueblo Arubano pa 
cu e cooperacion di pueblo di Aruba pa cu tur e 
informacionan cu a drenta den e ultimo dianan 


aki. Cuerpo Policial kier notifica pueblo cu si 
acaso nan por tin cualkier informacion riba e 
suceso pa no actua riba riba nan mes y pase 
inmediatamente pa Cuerpo Policial. 

E personanan aki ta sumamente peligroso y 
no ta descarta cu nan por tin arma di candela 
riba nan. 

Encarecidamente nos di Cuerpo Policial ta pidi 
pueblo pa si por tin cualkier tip of informacion 
riba e sucedido aki pa tuma contacto cu e 
Tiplijn di Polis na number 11141 of tambe riba 
e number 527-3243, segun apelación di Vocero 
di Polis, Sub Inspector Jose G. “Lito” Lacle. 

Si nos tin cu bisa, cu for di antayera caba e 
corant capitalino, El Nacional, a haci mención 
di e atraco riba Excelsior Casino, y nan tin hasta 
nomber. Por ta pesey awor, Mando Policial a 
dicidi di manda e información aki pa medionan 
na Aruba? 

Con bin na Venezuela, nan tin cu luho y detaye 
tur informacionnan aki. 

Tin diferencia di opinion den Gabinete Mike Eman? 

Prome Minister 
Mike Eman a 
sucumbi pa presion 

no kier ehecuta concepto di cobra number di 
auto den gasolin 



FOR DI SIMAN pasa, y sigur 
durante e reunion di Conseho 
di Minister, a surgi un discusion 
serio, ora cu Minister di Finanza, 
mr. Angel Bermudez a presenta e 
concepto di ley pa aprobacion, cu 
lo bay over na elimina cobranza di 
number di auto y bai over na hinca 
esaki den prijs di gasoline. 
Probablemente e proposicion aki 
lo no sigui. 

Tin tur indicacion cu Prome 
Minister Mike Eman no ta sinti 
mucho p’e cambio aki, siendo 
cu no ta awor, pero for di basta 
luna caba, su colega Minister mr. 
Angel Bermudez a bin a anuncia 
su intencion. 

Cu di acuerdo cu hopi hende, ta 
unico forma cu Gobierno lo haya 
e parti cu ta coresponde ta via di 
gasoline. Manera ta conoci, e aña 
aki, di acuerdo cu informacion di 


Departamento di Belasting mes, 
tin como 22 mil hende cu no a 
paga nan number di auto. 

Pero cu e cambio cu Minister 
Bermudez kier introduci, e 
hendenan aki sigur lo tin cu paga 
belasting pa uso di caminda. 

Por conclui, cu Prome Minister 
Mike Eman a sucumbi pa presion 
y no kier ehecuta e concepto 
presenta pa Minister Bermudez, 
nificando cu e cambio lo no 
drenta na vigor 1 di januari awor. 
Nificando cu lo mantene e sistema 
antigua, paga pa plachi di number, 
por haci esaki den 4 termino, y 
asina mes hopi t’esnan cu lo keda 
sin cumpli. No ta awor, pero for di 
tempo di Gobiemo di MEP, a papia 
riba e posibilidad aki caba. 

Segun Prome Minister Mike Eman, 
berdad cu Minister Bermudez ta 


trahando riba concepto di reforma 
fiscal, y como parti di esaki, lo 
cambia belasting pa auto y otro 
vehiculonan. Y maske cu Minister 
Bermudez ta bisa cu e ta belasting 
neutral Prome Minister Eman 
ainda tin su dudanan. Manera e 
mes a duna di conoce cu henter 
e pakete di reforma fiscal ta na 
discusion ainda.Prome cu presenta 
un ley nobo, Prome Minister ta 
desea p’e tin un Dialogo Nacional y 
no ta cuestion di parachuteer nan. 

Minister Angel Bermudez y tambe 
Minister di Trabao, Paul Croes sa 
di su opinion. Pasobra na final, e 
mester ta beneficioso pa tur hende. 
Ta den e proceso ey, Gobierno ta, 
segun Mike Eman, dunando e 
impresion, cu e no ta di acuerdo 
cu loke su Ministernan a trece 
como cambio. Awe Gobierno tin 
un presupuesto cu CFT a bisa cu 


ta na 9%, pero awe ta na 2.9%. 
Esaki nifica cu Gobierno a reforma 
un gran responsabilidad cu tin na 
entrada di Gobiemo y su gastonan. 
Prome Minister Mike Eman a 
splica cu su Gobierno a pone su 
dilanti un meta, por medio di 
reformanan y a base di un dialogo 
di give and take, pa ta convenci 
pa finalmente yega na felicidad di 
henter pueblo. 

E temanan aki ta keda ehecuta, si 
e ta bon pa pueblo, bon equilibra, 
segun Prome Minister, cu 
finalmente pueblo ta bay dilanti y 
Gobierno lo percura pa su finanza 
publico. Pero e no por ta solamente 
genera mas entrada, drecha e 
economia, sin tene cuenta cu 
finanza publico pa Gobierno. 

E posicion tuma aki, lo nifica cu e 
participacion cu lo elimina BBO y 
BAZV, tambe a keda anula? 


Entrante dialuna awor 

Ex-Director di KIA, Trudy 
Hassell ta bolbe den 
Cuerpo Policial 


No como Comisario 


DESPUES di a retira como 
Director di Instituto Coreccional 
Nobo (KIA), Trudy Hassell a keda 
na disposicion di Ministerio di 
Husticia, cobrando. 

Minister mr. drs. Arthur Dowers 
no ta di acuerdo pa un funcionario 
di taya ta keda cas, cobrando. 


Pesey despues di delibera cu 
Trudy Hassell, Minister Dowers 
a yega na un acuerdo cu Hassell, 
kende lo cuminsa traha atrobe den 
Cuerpo Policial entrante dialuna 
awor. Trudy Hassel lo cuminsa 
traha bek na Cuerpo Policial, 
pero den staf di Korpschef y sigur 
no como Comisario, pasobra el a 


retira como tal. Nos 
tin informacion cu e.o. 
Trudy Hassell lo guia 
e polisnan hoben, den 
con formula e.o. un 
procesverbal. Segun 
Minister Dowers tin 
hopi trabao pa haci 
pa Cuerpo di Polis y 
pa comunidad y como 
Trudy Hassell tin 
experiencia lo haci uso 

di esaki. 

Pa loke t’e posicion na KIA, 
actualmente ta den man di un 
Director interino y tin diferente 
reto ainda pa atende. Ta caba 
algun plan di operacion den KIA, 
pa cual mester wak con lo saca 
e finanza necesario. E.o. mester 


reduci e AO-nan y mester duna e 
presonan trabao pa haci. Trabao 
mester sigui wordo haci y tin hopi 
motivacion pa logra loke mester 
logra. 

A puntra Minister Dowers si 
personal pa KIA mes ta suficiente 
hende? Minister di Husticia a 
bisa cu e no ta suficiente, pero lo 
cuminsa aplica mas tecnologia, 
aumentando seguridad mas. 

Pa otro aña Aruba lo por tin un KIA, 
na un nivel diferente di trabao. E 
presion ta grandi riba esnan cu si 
kier traha. No tin placa pa tuma 
mas cuidador di preso den trabao, 
pero lo aplica tecnologia y asina 
lo haya mas hende disponibel pa 
traha. 

Tin espacio 
disponibel ainda 


Ing. Robert Henriquez: Aruba tin un acercamento strategico 

Eliminacion di 'heavy 
fuel oil # ta bay na un 
forma responsabel, 
pagabel y sostenibel 

Caribe completo ta mirando Aruba como ehempel 


DIRECTOR DI N.V. Elmar, ing. Robert 
Henriquez ta un di e anfitrionnan di 
algun di e reunionnan tumando lugar e 
siman aki na Aruba, esta “Aruba Learning 
Event” y Green Aruba VI. 

E enfoke ta riba e transicion di Aruba for 
di uzo di ‘heavy fuel oil’ pa produccion di 
awa potabel y coriente pa un situacion 
unda e planta na WEB Aruba N.V. ta 
bay uza 100% recursonan sostenibel, cu 
ta un contribucion tambe na un medio 
ambiente mas limpi y mas sano. 

Dialuna e participantenan na Aruba 
Learning Event a bishita e parke solar na 
Aeropuerto Internacional Reina Beatrix, 
e parke di molina di biento na Vader Piet 
y e planta di WEB. 

Ing. Robert Henriquez a bisa cu a duna 
e invitadonan un splicacion amplio di 
e proyecto, cu e referi na dje como e 
“stempel” cu ta re-afirma y subraya e 
direccion cu Aruba ta tumando pa tur 
hende cu wak e na nan yegada. 


E independencia for di uzo di ‘heavy 
fuel oil’ tambe tin un prijs y pa medio 
di comparti kico cada isla ta haciendo 
durante di Aruba Learning Event y 
treciendo e informacion aki den e 
conferencia Green Aruba, ta comparti y 
siña for di otro y ta yuda Aruba den su 
planningpa alcansa 100% independencia 
pa aña 2020. 

Durante di Green Aruba, e companianan 
di utilidad pa presenta tambe con Aruba 
a logra yega na e prome 50%. 

Robert Henriquez a subraya cu no ta 
papia solamente di ideanan bunita, pero 
a papia di obstaculonan tambe, pasobra e 
independencia cu Aruba ta buscando pa 
yega na dje no ta facil pa logra. 

Ing. Robert Henriquez a conclui bisando 
cu Aruba tin un “framework” cu e ta 
manteniendo cu ta guia e proceso y e 
condicion ta cu e red di coriente mester 
keda funciona na un forma confiabel, 
e transicion mester ta pagabel y tambe 
sostenibel pa futuro. 

Entrante dialuna awor 

Minister 
Roland 
Plasterk 
un dia na 
Aruba 


ONE 

NIGHT 

ONLY 






WMTOtNS 


bms 


SAT 31CF CCTCBER 2015 

6:00 PM till 9:00 PM / APA Parking lot 
All over year models must go! 

T: m r • ■ 


Mjrsueism 
mc wm 

Drive^earth 


FOR DI Servicio di Informacion di 
Reino Hulandes, nos a ser informa cu 
Minister di Relacion Interno y Relacion 
den Reino lo haci un bishita di trabao na 
Aruba y Corsou. E enfoke di su bishita 
ta pa mira y comproba e crecemento 
economico, desaroyo social, y kier sa di 
situacion di empleo y si esaki a conduci 
na reduccion di pobreza. 

Minister Plasterk lo keda Aruba un dia, 
esta dialuna awor, unda di acuerdo cu su 
agenda, lo tin un reunion cu Comandante 
di 32e Infanterie Compagnie, unda sigur 
lo discuti con bon prepara Marina Real 
lo ta pa un posibel invasion 
di Venezolano, si mester 
surgi un guera civil. 

Lo probecha di bishita 
esnan envolvi den Proyecto 
di Sociale Vorming, cu 
ta un iniciativa di Prome 


2015 ASX 2WD GLS 

AWG 4,196.50 discount 


2015 L200 D/C 2WD GL 

AWG 3,612.50 discount 


All-new 2016 Attrage GLS 

OnlyAWG 31,500.00* 
AWG 581 p.m.* 


CMB 


CARJBBEAN MERCANTJLE BANK N.V. 




*Price is exduding BBO + BAZV. Monthly payment is based on CMB autDnobo.com interest with 15% down payment financed for 5 years. 


L.G. Smith Boulevard 112, Oranjestad, Aruba / Tel: (297) 524 4444 
Fax: (297) 582 6661 / e-mail: info@yrausquin.com / www.yrausquin.com 


Minister Mike Eman. 

Despues di Savaneta e 
delegacion lo haci un 
bishita den refineria di 
Valero, unda e lo papia 
cu Prome Minister Mike 
Eman y cu Minister 
Mike de Meza, pa sa di 
e desaroyo rond di un 
posibel re-apertura. 
Despues di bishita e 
refineria, Minister 
Plasterk lo tin reunion cu 
ATIA, AHATA, Camara 
di Comercio y gremio 
syndical, pa sa nan opinion 
riba desaroyo economico 
dinos isla. 

Mas den ora di merdia, 
e delegacion Hulandes 
lo bishita Gobernador 
Freddy Refunjol, pa reuni 
atrobe cu Prome Minister 
Mike Eman cu Minister di 
Finanza, Angel Bermudez, 
unda lo discuti hopi punto. 
E mas importante ta 
finalisacion di Fondo pa 
Desaroyo Arubano (FDA). 
Loke sigur ta riba agenda, 
t’e situacion financiero di 
pais Aruba, y kico ta wordo 
haci pa drecha esaki. 

Den oranan di anochi, 
Minister Roland Plasterk 
ta sali pa Corsou, unda e 
tin un agenda pa atende. 

MESTER Dl PLACA? 






PASA Y COMPROBA PA BO MES! 


fnn, - 
miles 


w O 


JUWELENHUISJE 

ORARIO I0AM - ÓPM DlALUNA TE DlABlERNA 



ORANJESTAD WERFSTRAAT 


12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 



Rene Herde' 


Den dialogo 
nos a logra mas 

Cu den conflicto y confrontacion 


ley y condicionnan 
di trabou pa 
trahadornan na 
Aruba. Sigur no den 
sector publico. 


“DEN DIALOGO entre Gobierno, 
doño di trabao y sindicato, a logra mas pa 
nos pais, pa doñonan di trabao y en especial 
pa trahadornan y nan famia. E ultimo 6 aña 
t’e prueba mas cla di esaki. Si compara loke 
nos na Aruba a logra hunto den dialogo den e 
ultimo 6 aña, compara cu e 8 añanan prome 
bou di Gobierno di MEP, bo ta wak e balor di 
dialogo enbez di confrontacion y imposicion 
di e kier di Gobierno riba pueblo.” 

Esaki ta un di e puntonan cu Rene Herde’, lider 
di fraccion di AVP a presenta enfaticamente 
diahuebs y a documenta esaki cu prueba. 

E punto di e necesidad di dialogo enbez di 
confrontacion a bin dilanti den e reunion di 
fraccion di AVP cu FTA e siman aki. 


di bon y malo di tur idea of proposicion. 
Den e caso di e idea pa elimina articulo 1613x 
tabatin hopi menasa, insulto y intimidacion pa 
forsa hende pa acepta un punto di bista. 
Hasta a acusa miembronan di Parlamento - cu 
no ta den e dialogo y - cu no a wak nada di e 
idea aki pa sikiera nan pensa riba dje, con a ta 
na fabor di e idea. 

E forma di traha cu menasa, insulto y 
intimidacion, ya a daña politica na Aruba. 
Den otro paisnan a sosode mescos. 

Fraccion di AVP a pidi FTA pa no laga esaki 
sosode den e dialogo di partnernan social. E 
mesun mensahe lo duna otro gremionan den 
e dialogo laboral. 

Segun fraccion di AVP, e dialogo ta un 
situacion di tuma y haya. Niun hende ta haya 
tur loke e kier, pero na final nos tur, henter 
Aruba ta sali gana, drs. Rene Herde a splica. 


Den sector publico 
trahadornan a bay 
atras cu 24% den 
nan forsa di compra, 
mientras cu prijs di 
coriente a subi cu 250%. E trahadoman mester 
a welga 7 siman pa nan haya 105 florin. 

Den e periodo di Gobierno di AVP a institui 
dialogo social pa atende cu temanan di 
economia, forsa di compra, pensioen, seguro 
medico, belasting, inversionnan den economia, 
bahamento di prijs di awa y coriente, seguridad 
y enseñansa. 

Den e periodo aki e salario anual di trahadoman 
di Gobierno y maestronan di scol a bay dilanti 
cu 5000 florin, nan a haya indexering cu a 
wordo para pa 8 aña y nan pensioen a wordo 
poni bek na cobertura di 100%. 

E indexering a inclui e pensionadonan aunke 
nan no tabata den servicio mas. Pa trahadornan 
den sector priva a introduci e reparatietoeslag 
p’esnan cu salario te 2400 florin y a introduci 
e seguro di pensioen general pa tur trahador 
den sector priva. 


DIALOGO vs CONFRONTACION 

E motibo cu e punto aki a wordo poni riba 
mesa den e reunion entre AVP y FTA, ta cu 
den e dialogo tripartite riba asuntonan laboral, 
hopi diferente tema a bin dilanti di diferente 
gremio, cu e meta pa mehora mercado 
laboral, pa aumenta productividad, pa mehora 
condicionnan di trabao y pa baha desempleo. 
Den dialogo ta usa argumento, cifra y analisis 
pa combence otro di bentaha y desbentahanan, 


RESULTADO DI DIALOGO 

Segun Rene Herde’ e prueba di esaki ta cu a 
logra mas pa Aruba henter y pa trahadornan 
den dialogo entre Gobierno, sindicato y doño 
di trabao. 

Den 8 aña di gobernacion di MEP a priminti 
dialogo, pero a bandona e forma di traha aki 
y a goberna casi pa decreto. 

Intimidacion y persecucion politico tabata toca 
esnan cu no tabata di acuerdo cu Gobierno di 
MEP. Den e periodo aki no a mehora mucho den 


Den futuro nan tambe lo tin dos fuente di 
pensioen: E pensioen di behez y e pensioen cu 
nan mes y nan compania ta crea. 

Tur esaki via dialogo cu respet di tur, pa tur. 
Si bo wak djis esaki, sin conta e tension y 
intrankilidad cu conflicto y confrontacion 
ta trece, sin conta e menasa y intimidacion 
manera MEP ta practica, nos tin tur motibo na 
Aruba pa sigui cu dialogo pa hunto bay dilanti, 
ta conclusion di lider di fraccion di AVP, drs. 
Rene Herde. 

Pa mas informacion yama SERLIMAR na 524-5080. 

Kockstraat 4, San Nicolas Paradera 80-C info@serlimar.org 
Nos ta habri for di 7.00am te cu 4.00pm non stop 


Ami a paga caba... 

Paso Serlimar ta recoge no 1 pero 4 container 
pa solamente Afl.25,00 pa luna. 


No a haya recibo? 

Pasa cerca nos ofyama 524 5080, 
| pamasinformacion 


Sea asina bon di cumpli cu e pago pa e 
servicio ricibiprome cu31 december 201 5. 

I • 


ren/i^o L/dH 


?\eAx>\ 


SERLIMAR 


E prijs ta exd. BBOy BAZV 

Criminalidad 
creciente na Aruba 
a bira un monstrou 
di dos cabez 



PARLAMENTARIO mr. Juan 
Ady Thijsen a tuma nota cu e 
criminalidad creciente na Aruba 
a intensiva den e ultimo tempo. 
Segun Parlamentario Thijsen, 
si nos analisa e situacion di 
criminalidad bon nos por constata 
cu tin dos origen di e criminalidad 
cu mientrastanto a haci cu e 
criminalidad a bira un monstrou 


di dos cabez. recuri na actividadnan criminal. 

Diunbandanostinecriminalidad Un otro desaroyo t’esun di 
origina pa factornan interno di e criminalidad importa. Un maneho 
pais. Un mal maneho economico diimigraciondescabeyasincontrol 
y financiero unda no tin empleo, debido di nos costanan a permiti 
poder di compra a bay atras y riba hopi hende drenta cu menos bon 
dje medidanan pisa y cruel a haci intencion. 
cu un bom social ta den rebenta. 

Ciudadanonan ta desespera y E ultimo dianan por a ripara cu 
lamentablemente un parti ta e situacion a bira insoportable, 

ciudadano ya ni 
por haci compras 
tranquil. 

T ambe tin e heavy 
criminalidad 



th ° CompA'*' 


f Á DIASABRA DIA 31 Dl OCTOBER 2015 


1 /3.. WHAT A DAY - FANZINE - WYCLEAF EL GATA 
2/1. JUGANDO A QUERER - XAVI 
3/5.. MISTY MIND - LINA BUTTON 
4/9..SMOOR VERLIEF - JERSEYISENIA 
5/2.. GROOVY CHOPSOY — CLAUDIUS PHiLLIPS 
6/10 LIFESTO SHORT — SCOUTING FOR GIRLS 
7/12.. Ml KE MAS - D'LICOUS 
8/4.. PERO QUE LADRA NO MUERDE — KIKOYSHARA 
9/WRITINGSONTHEWALL —SAM SMITH 
10/6.. LADY DUSHI — JOSELITO ARENDS 
11/18.. DISCLOSURE — JADED 
12/19.. NO LOVE NO MORE — ALAM SKUY 
13/20.. NEVER FORGETYOU - MINEK-ZARA LARSt^! 
14/14.. LADO DERECHO DEL CORAZON — LAURA mMM 
15/11.. COMO PAGARTE — CARLOS RIVERA 
16/—INTHE NIGHT—THE WEEKEND 
17/15.. SEÑORITA —AMINE 
18/—ANOTHER LONELY NIGHT-ADAM LAMBERT 
19/16.. AGOSTO — ALVARO SOLER 


unda nos ta mira atraconan 
profesional ta tuma lugar. Tur 
esaki ta sosode y e Ministro 
encarga pa sorpresa di tur hende, 
ta sali bisa cu no worry nos ta den 
high season di criminalidad. 

E ta un ofensa grandi pa nos pueblo 
y no ta keda nada otro cu mester 
subi presion for di comunidad 
pa abusonan aki caba tanto p’e 
Ministro y su coleganan hala un 
banda p’e proceso di salba nos pais 
por cuminsa mas liher possible, 
segun mr. Juan Ady Thijsen 



Ta bay sera 
e caminda 

n # e cruzada 
di Zoutman- 
Oranjestraat 


DEPARTAMENTO di Obra Publico ta informa cu 
entrante dialuna awor riba 2 di november 2015 pa 
6’or di mainta lo sera definitivamente e caminda di 
e crusada di Zoutmanstraat - Oranjestraat bayendo 
p’e parkeerplaats pa miembronan di Parlamento pa 
inicia trabou di construccion en conexion cu e trabou 
di Plaza Padu, fasen B+C. 

DOW ta pidi comprension y disculpa pa cualkier 
inconveniencia cu e trabounan por ocasiona. 

En conexion cu e trabounan menciona Departamento 
di Obra Publico ta haci un peticion na tur manehado 
di auto pa sigui e borchinan di trafico. 







































AWEMainta Diasabra, 31 Oktober 2015 


9 


Mescos cu na Aruba, 
Parlamento Hulandes 
ta condena menasa y 
intimidacion den politica 


DEN UN declaracion firma pa tur lider di 
fraccion di Tweede Kamer di Parlamento 
Hulandes, n a n t a 

condena 



energicamente e uso di instigacion, menasa, 
intimidacion y violencia como un forma pa 
hiba politica. Esaki a sosode e siman aki na 
Den Haag, Hulanda. 

Na Aruba na mas cu un ocasion fraccion di 
AVP a purba yega na un comprondemento cu 
e otro fraccionnan den Parlamento pa logra e 
mesun cos. 

Esta pa condena y evita pa usa menasa, 
intimidacion of violencia den politica enbez di 
usa argumento, sano huicio y un vocabulario 
di respet pa tur, segtin lfder di fracción di AVP, 
drs. Rene (Baba) Herde. 

Recientemente na fin di augustus, partido 
MEP a haci uso extensivo di menasa, 
intimidacion, agresion, violencia y 


destruccion pa pone hende bao presion, pa 
pone hende acepta e punto di bista di MEP y pa 
forsa un desicion cu partido MEP tabata desea. 
E resultado di tur instigacion, menasa, 
violencia y agresion aki ta bon conoci y a pasa 
pa algun di e dianan mas scur den historia 
politico di Aruba. 

Nan tabata dianan cu partido MEP y su 
aliadonan kier a pone democracia un banda 
y impone nan kier riba nos pueblo. 

Parti chikito di e sucesonan aki a wordo 
documenta y poni den un documento cu a 
wordo manda pa instancianan na Aruba y 
den Reino.Partido AVP y hopi organisacion 
responsabel den comunidad y den Reino a 
condena e instigacion, menasa y violencia di e 
partido MEP, cu si ta wak esaki como e forma 
pa hiba politica. 

Den e discucion riba leynan laboral e simannan 
cu a pasa, MEP a bolbe usa e mesun tacticanan 
aki. Ta parce cu nan no a siña di e sucesonan 
di dos luna pasa. 

Ta parce cu e disculpa di lider di MEP no tabata 
sincero. Pasobra apenas dos luna despues su 
partido ta bolbe usa menasa, intimidacion y 
agresion verbal pa forsa nan kier, segun lfder 
di fracción di AVP, drs. Rene Herde. 


We Are Hiring 




Availabie Position: IX 

Full Time Permanent Employment 

Job Requirements 

Bachelor's degree in Computer Sciences or Equivalent; 

Three years related experience and/or training;or equivatent combination of 
education and experience. 

Proficient in uiagnosis of computer problems, monitor computer processing sustems. 
install softwaie and perform tests on computer equipment and programs. 

Able to setup computer equipment. schedule mainteuance, teach employees to use 

prognuAS aud purform ~ 

Strong Imowledge of computers and how they operate, includinga broati understanding 
of hardware and software, opersting systems and basic computer programmmg. 
Famiiiarity witki electronic equipment, intemet applications and Security. 

Good commumcation skitls 

Shaba # 3 

Tel: 583-1111 wW fKS 

|~nja[ - w Ulf " 

Please submit your resume io: 
korien@do"rt.aw 

DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTragon specááv?. 



Samsung note edge 




bkj sport 4.5 
afl. 210.00 


SESfcYOm-. 


Samsungs3 m 
afl. 315.00 


Also: Samsung S5 . s5 mini. Samsung S4. Samsung 4 mini, S3 mini elc..,, 
Accessories for ail Samsung and Iphone models 

Toshiba Laptop 15.6 “4Gb 320Gb Harddisk. Afl, 900.00 
Hp Ink catridges, Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung modets and other oetlulars. 
Unlock, retoad, reset, upgrade, replace lcd, keypad, speaker etc. 


Energia sostenibel 
mester wordo carga 
pa henter comunidad 
p'asina den future nos 
tur por beneficia di esaki 


PARLAMENTARIO Jeffrey Kelly 
di AVP tabata presente n’e “Green 
Conference” cu a tuma lugar e siman 
aki y ta califica e tema cu a wordo trata 
como uno sumamente interesante, 
mirando e beneficionan significante cu 
esaki lo por crea pa nos comunidad. 

Durante e conferencia varios experto y 
ehecutivonan di diferente compania di 
utilidad a adresa e tema aki y duna nan 
punto di bista tocante e beneficionan 
cu energia alternativo ta brinda. 
Importante ta pa keda informa henter 
comunidad di e embergadura di e vision 
2020, mirando cu mundialmente tin un 
interes grandi p’e tema aki. 

Aruba siendo un isla chikito tin un vision 
pa cu esaki y Gobierno di Aruba a percura 
pa strategicamente forma un aliansa cu 
diferente grupo cu ta experto riba e 
tema, manera Carbon War Room, Rocky 
Mountain Institute y Clinton Global 
Initiative. Esaki ta habri porta p’asina 
nos profesionalnan por intercambia 
y expande nan conocemento pa yuda 
cumpli cu vision di Gobierno di Aruba 
pa haci Aruba un pais completamente 
sostenibel riba tereno di energia (Vision 
2020), segun Jeffrey Kelly. 

PROYECTONAN 

Si nos tene na cuenta e recursonan cu 
Aruba tin cu ta biento fuerte, solo na 
abundancia y olanan grandi, nos mester 
haci uso di nos fuentenan natural y usa 
esakinan na un manera mas eficiente y 
sostenibel posibel. 


Aruba por fungi como ehempel pa 
otro paisnan na mundo y seguramente 
den Caribe pa loke ta trata vision riba 
energia sostenibel. 

Kelly ta splica cu tin hotel ta haciendo 
uso caba di olanan grandi di lama pa 
fria nan airconan. Ademas por mira 
proyectonan manera e panelnan solar 
dilanti di Aeropuerto, e Parke di Molina 
di Biento na Vader Piet y e planta Eco 
Gas di “waste to energy”. 

Gobierno ta preparando pa facilita 
nan edificionan cu panelnan solar. 
Segun Parlamentario Jeffrey Kelly a 
compronde, MFA Noord lo t’e prome 
edificio di Gobierno cu su energia lo 
wordo 100% genera pa panelnan solar. 
Algun siman pasa Scol Primario 
Kudawecha a conoce inicio di loke ta 
instalacion di panelnan solar. 

Esaki ta forma parti di e proyecto di 
instalacion di panelnan solar riba 40 scol 
aki na Aruba. E siguiente scol cu ta bin 
na remarca lo ta Filomena College Mavo 
na San Nicolas. 

E tipo di proyectonan aki a lo largo lo 
percura pa un stabilidad cu na final por 
conduci na reduccion di prijs di coriente. 

Parlamentario Jeffrey Kelly ta aplaudi 
e atencion cu Gobierno ta dunando nos 
scolnan pa loke ta trata energia sostenibel 
y ta enfatisa cu ta importante pa inculca 
den nos muchanan desde chikito caba 
e conscientisacion y educacion tocante 
sosteniblidad, energia renobabel y cuido 
di nos medio ambiente. 


Websiter 


w ww. a w em am ta.com 


4B 


Facebookr 


www. facebook.com/awemain ta 




E-mall: 


noticia @ awematnta. com 


Tel: 


5S3-140Q 


Fax: 

5S3-I444 


#1 onllne 

Koningin Wilhelmina Fonds 


ARUBA 


Fundacion pa preveni y combati cancer 


Gobierno a 
nenga conseho 
di seguridad 
nacional pa wak 
bon ken ta drenta 
Aruba 


Sorteo ta 01 di November 

6:30 pm na Telearuba. 
Ticket ta 25 florin. 


Pasa busca bo rifa na nos oficina 

Spinozastraat 9. 

Entre 9 am y 6 pm. 


PARLAMENTARIO pa MEP, mr. Juan Ady Thij sen a haya conocimento 
di un nota di Departamento di Seguridad Nacional di Aruba fecha 18 di 
februari 2014, dirigi na varios Ministro di nos pais entre nan Minister 
Presidente, Minister di Husticia, Minister di Imigracion y Minister di 
Turismo. T’asina ‘ki cu tur pais democratico tin su Departmento di 
Seguridad Nacional, su tareanan principal ta cuida seguridad di nacion. 
Esey ta ensera e.o. cualkier actividad y sucedido cu por pone existencia di 
e pais na peliger. E por ta envolve individuonan cu accionan individual 
o den grupo organisa. 


Ba bo4ca ttibo caba? 

Rifa Koningin Wilhelmina Fonds 


Tambe ta bin acerca cu dor cu nos ta biba di turismo cada atentado 
contra turismo ta un atentado contra existencia di e pais. 

Den e nota di 18 di februari 2014, Departamento di Seguridad Nacional 
di Aruba ta manda un advertencia pa Gobierno di Aruba pa tira un bista 
riba e personanan cu ta drenta y lo bay drenta nos pais. 

Esaki pasobra den e hendenan aki tambe tin hendenan 
desespera dor di e situacion di nan pais, pero tambe 
criminalnan bon organisa. 

Manera conoci Gobierno di Aruba a pone e consehonan 
di Departamento di Seguridad Nacional di Aruba un 
banda y awor nos tur ta bibando e consecuencianan di 
e acto iresponsible aki di Gobierno y ainda falta. 

Pesey mes Parlamentario mr. Juan Ady Thijsen ta tempo 
p’e Gobierno aki bay cas mas liher posible. 

Parlamentario Jennifer Arends-Reyes 

Varios miembro di 
fraccion di AVP presente 
n'e celebracion di 85 
aniversario di Camara di 
Comercio 


RECIENTEMENTE Camara di Comercio a celebra 
su di 85 aniversario y a tene un anochi di presentacion, 
networking y entretenimento. 

E presentacion duna dor di e keynote speaker sr. 
Xavier Debrun kende ta traha na IMF, pero a bin 
como experto riba su mes a duna algun ehempel 
internacional di experiencianan riba e topico di 
finansa publico y kico lo por siña di nan. 
Basicamente sr. Xavier Debrun a enfatisa cu un 
presupuesto mester ta balansa y a subraya cu e tin 
efecto macro economico. 



EXECUTORIALE OPENBARE VERKOOP 

Op donderdag 3 december 2015 des namiddags om 14.00 uur, zal in de 
vergaderzaal van de "Aruba Surfside Marina", L.G. Smith Boulevard 7, 
Oranjestad, Aruba, ten overstaan van notaris mr M.J.C. Tromp of haar 
plaatsvervanger, de executoriale verkoop, als bedoeld in artikel 3:268 van 
het Burgerlijk Wetboek van Aruba casu quo als onherroepelijk 
gemachtigde bedoeld inartikel 1203 (oud BurgerlijkWetboek van Aruba), 
bij opbod en daarop volgende afmijning worden gehouden van: 

een perceel eigendomsgrond, groot 2.964 m2, gelegen te Cumana in 
Aruba, kadastraal bekend als Land Aruba, Eerste Afdeling Sectie P 
nummer 2433, met het daarop gebouwde, plaatselijk bekend als 
"Cumana 44"; 
inzetprijs: Afl. 1.794.000,==. 

De veilcondities zullen 8 dagen voor de verkoopdatum ter inzage liggen 
ten kantore van voornoemde notaris. 

De executant behoudt zich het recht voor, de veiling uit te stellen en op te 
houden zonder de verplichting de reden(en) daartoe te noemen. 

Tot en met 18 november 2015 kan onderhands op het te executeren 
registergoed worden geboden bij een aan voornoemde notaris mr M.J.C. 
Tromp gericht geschrift. 

Bieders dienen terstond een bankgarantie te overleggen en in het bezit te 
zijn van een geldig identiteitsbewijs. 

Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 


E presupuesto por conoce deficit na momento cu ta 
necesario, pero lo mester conoce surplus tambe na 
dado momento. Tambe ta importante pa un pais tin 
un sistema fiscal cu ta ‘smart’ of cu no ta complica. 

Y e inversionan cu ta ser haci den e pais mester 
tin balor agrega p’e mercado laboral, pa crea cupo 
di trabou, inverti den inovacion, cuido di salud, 
educacion, encurasha inversion di sector priva y hisa 
productividad na trabou dor di haci estudionan di 
efectividad. 

Tambe sr. Xavier Debrun a splica cu cada pais ta 
diferente y cada pais mester evalua kico ta traha pa 
nan. 

Cifra ta importante y debe nacional mester wordo 
balansa, pero semper un ‘peak’ tabatin su motibo. 

Si e situacion na Aruba ta p.e. cu e aparato 
gubernamental ta grandi pa decadanan caba y ta 
facil pa bisa cu awor ta manda mitar cas y baha 
gasto di Gobierno directamente, pero semper mester 
ta cauteloso y evalua e consecuencianan di cada 
decision hopi bon, un desempleo asina no por wordo 
absorbi p’e sector priva. 

Kiermen, segun Jennifer Arends-Reyes mester evalua 
cada decision p’e impacto socio- economico cu e 
lo tin. Pesey e conclusion final tambe ta cu hunto 

► 


Simply The Best I 

▼ 

mester traha na yega na solucion y 
cambionan cu un pais chikito manera 
Aruba lo por carga. 

Sigur un anochi di intercambio di 
idea cu e invitadonan y tambe un 
momento di refleccion riba e rol y 
metanan cu un Camara di Comercio 
mester tin den un pais. 

Spera cu Camara di Comercio 
por sigui contribui cu criticanan 


constructivo y sugerencianan valioso 
cu por yuda mehora y stimula e 
mundo di negoshi na Aruba. 

Deseando Camara di Comercio 
y Industria Aruba hopi exito cu 
nan trabounan y tambe ta extende 
palabranan di felicitacion cu nan 
aniversario, e Parlamentario di AVP, 
Jennifer Arends-Reyes a conclui su 
observacion. 


Parlamentario mr. Juan Ady Thijsen: 

Invasion di 
enezolanonan 
tambe ta un peliger 
pa nos salubridad 
publico 


KICO TA BODYFIT? 



-Bodyfit ta un programa desenja a base di 
free weights usando resistencia muscular y 
repetishon y un tempo halto. 

-E ta un programa sepcialmente disenja pa 
judabo kima vet, tone curpa of pa esunan cu 

kier djis mantene un peso I—irv7 l—ir oo _i | n 

saludabel. Ul/ I nlYf 1^ 1 H M *-i 

kico e 8 weeK proGram Ta encera? _ r -J 

-8”siman Les di Bodyfit v J 

Dialuna - Diaranson - Diabierna 5-6 AM 
Diamars - Diahuebs 7-8 PM Diabierna 6-7 PM 

Ken Ta Duna ues? 


BTti 





-Eugenina Ignacio 
-Rygell Boye 
-Renny Richardson 
-Rene Wild 


Bodyfit 

Bodyfit 

Bodyfit 

Nutrition 


Join NOW! 

November - 
December 

Fl 175,- 


FITNESS! 


NUTrmoni 

RESULTS! 



Dojo Boye Martlal Arts Center 


ja Dojc Boye Martial Arts Center 

Aojpbo^martiaiarr 


Rene wild 

NuTriTion, 


SEGUN Parlamentario 
di MEP, mr. Juan Ady 
Thijsen actualmento 
Aruba ta sufriendo den e 
aspecto di criminalidad 
cu e binimento di 
Venezolanonan, pero 
e presencia ilegal di 
Venezolanonan ta un 
peliger tambe pa nos 
salubridad publico. 

Ta conoci cu ora un 
trahador di afo kier bin 
traha na Aruba, e tin 
cu pasa den un control 
medico prome cu e haya 
permiso di trabao. 

Esaki sigur no ta tumando 
lugar cu e tantisimo 
turistanan Venezolano 
cu ta kedando ilegal na 
Aruba. 

Na Hulanda nos por a 
mira cu den e grupo di 
vluchtelingenan a bin haya 
hende cu e malesa Ebola. 
P’e motibo aki 
Parlamentario mr. Juan 
AdyThijsen (MEP) ta haci 
un yamado na Ministro 
di Salubridad Publico p’e 
pone su mes urgentemente 
na altura di e situacion 
y tuma medidadnan 
necesario den bienestar 
di e salud di nos pueblo. 
Parlamentario mr. Juan 
Ady Thijsen ta lamenta 
cu Gobierno a sinta man 
cruza y no a haci nada 
pa proteha e pueblo te 
aworaki. 

Esaki ta mustra un biaha 
mas e incapacidad y 
iresponsabilidad di 
e Gobierno aki y pesey 
mester bay cas mas pronto 
cu ta posibel. 

Minister Hooyboer-Winklaar ta anuncia: 

Anochi di informacion pa studiantenan interesa 
pa studia na Seneca College na Toronto, Canada 



DIARAZON otro siman, dia 4 di november proximo Ministerio di 
Enseñansa conhuntamente cu representantenan di Seneca College 
lo tene un anochi di informacion pa tur studiante cu tin e interes pa 
studia na Seneca College na Toronto, Canada. E anochi di informacion 
lo tuma lugar n’e Auditorium di EPI y lo cuminsa pa 7:00 or di anochi. 

Durante di e anochi di informacion lo duna informacion general riba 
studia na Canada y lo enfoca riba diferente programa di estudio cu 


Seneca College tin pa ofrece. E anochi aki lo conta cu presencia di sr. 
Jos Nolle, kende t’e Dean di Seneca International cu lo por contesta 
tur pregunta riba e parti di admision, programanan di estudio y tambe 
facilidadnan cu Seneca College ta ofrece. 

Banda di esaki lo duna informacion di e posibilidadnan di financia- 
mento di estudio (Arubalening) pa por studia na Canada. Tambe lo 
tene un live skype sesion cu e Embahada di Canada na Caracas y Mexico 
City unda cu nan lo duna splicacion amplio riba e proceso di visa pa 
por studia na Canada. 

Manera a wordo anuncia durante e ultimo aña Minister Michelle 
Hooyboer-Winklaar, na nomber di Gobierno, a logra formalisa dife- 
rente acuerdo na Merca y Canada cu ta garantisa areglonan special na 
beneficio di nos studiantenan di Aruba. 

Den e caso di Canada y Seneca College e areglo aki ta ensera un 
descuento substancial di 30% di descuento pa tur studiante di Aruba 
riba gastonan di estudio y esaki ta aplicabel p’e mas cu 290 program- 
anan di estudio cu Seneca College ta ofrece. 

E areglo particular aki cu Seneca College ta un beneficio hopi grandi pa 
nos studiantenan y ta haci Canada un opcion mas acesibel y atractivo 
pa studiantenan di Aruba. 

Tur studiante cu ta interesa pa bay studia na Canada ta keda cordial- 
mente invita p’e anochi di informacion. 

Durante di e anochi di informacion lo duna tur e informacion relevante 
cu studiantenan tin mester pa por bay studia na Canada y specifica- 
mente na Seneca College y tambe lo tin espacio pa pregunta. E anochi 
di informacion lo tuma lugar diarazon dia 4 di november cuminsando 
pa 7:00or di anochi naAuditorium di EPI. 


Colegio Arubcmo ta 
participa na Good 4 
the Neighborhood 



UN biaha mas Colegio Arubano ta 
participa den e proyecto fantastico 
yama Good 4 The Neighborhood. 
Nan tin 6 aña caba participando den 
e proyecto aki y ta hañe super leuk. 
E proyecto ta uni studiantenan na 
scol, ta siña nan teamwork, plan y 
hopi mas. 

E aña aki lo traha un short movie 
tocante con bo por bira un “saving 
star”. 

Kico abo ta considera como un “sav- 
ing star” of kico abo kier “save”, esey 
bo mes mag inventa. 

Colegio Arubano a dicidi pa scoge un 
topico diferente. A scoge “Save our 
talent”. Dicon a scoge esaki? 

Esey ta pasobra nan ta di acuerdo 
cu tin hopi talento no solamente na 
Colegio Arubano, pero na tur scol y 


den diferente ramo. 

Hopi hende no ta consciente di e 
talentonan bou di nos hobennan. 
Nan no ta duna nan atencion y asina 
Aruba ta laga talentonan importante 
bay perdi. Kico kier logra cu esaki? 

Kier haci henter Aruba consciente di 
tur e talentonan di nos hobennan. 
Colegio Arubano kier salba tur e 
talentonan di nos hobennan dor di 
inverti den nan. Si inverti awor den 
e talentonan di nos hobennan, Aruba 
ta gana hobennan sano, positivo cu 
ta aporta na un “One Happy Island”. 
Awe y mañan. 

“Some people say, “Save water”, 
“Save electricity”, “Save money”, 
but how about saving our talent and 
imagination?” -Dhanya Mirchum- 
al (Studiante di Colegio Arubano) 

No lubida di yena bo tanki 

'Pa cada liter di gasolin bendi na stacionnan 
di Valero, 3 cent ta bay pa Cruz Cora ' 


EXECUTORIALE OPENBARE VERKOOP 

Op donderdag 26 november 2015 des namiddags om 14.00 uur, zal in de 
vergaderzaal van de "Aruba Surfside Marina", L.G. Smith Boulevard 7, Oranjestad, 
Aruba, ten overstaan van notaris mr MJ.C. Tromp of haar plaatsvervanger, de 
executoriale verkoop, als bedoeld in artikel 3:268 van het Burgerlijk Wetboek van 
Aruba casu quo als onherroepelijk gemachtigde bedoeld in artikel 1203 (oud 
Burgerlijk Wetboek van Aruba), bij opbod en daarop volgende afmijning worden 
gehouden van: 

1. een perceel eigendomsgrond, ter grootte van 415 m2, gelegen te Weg 
Fontein in het Vierde District van Aruba en nader omschreven in meetbrief nummer 
69 van 14 juni 1991, kadastrale indeling 3-L-5, met het daarop gebouwde, plaatselijk 
bekend als"Weg Fontein 154-D"; 

inzetprijs: Afl. 35.000,==. 

2. Een perceel eigendomsgrond gelegen te Sabania Abao op Aruba, 
uitmakende een ter plaatse afgebakend gedeelte van het perceel kadastraal bekend 
als Land Aruba Derde Afdeling Sectie B nummer 828, ter grootte van ongeveer 
eenduizend achthonderd vijf en tachtig vierkante meter (1.885m2), welk 
perceelsgedeelte nader is omschreven in het particuliere meetdocument nummer 
WLA/072 de dato zeven en twintig maart negentienhonderd zes en negentig, met het 
daarop gebouwde, plaatselijk bekend als "Sabania Abou 30-G"; 

inzetprijs: Afl. 172.000,==. 

3. een perceel eigendomsgrond, gelegen te Saliña Cerca te Aruba, plaatselijk 
bekend als kavel 1 van het"Chuchubi Residences" verkavelinsplan, groot ongeveer 
tweehonderd vier en veertig vierkante meter (+ 244 m2) of zoveel groter of kleiner als 
na kadastrale opmeting zal blijken zoals op het terrein is of zal worden afgebakend, 
zoals nader omschreven in particulier meetrapport van Caribbean Surveying & Civil 
Solutions met nummer 62 van 1 november 2006, afkomstig van het perceel 
kadastraal bekend als Land Aruba, Tweede Afdeling, Sectie C nummer 770, met het 
daarop gebouwde; 

inzetprijs: Afl. 75.000,==. 

4. een perceel eigendomsgrond, gelegen te Saliña Cerca te Aruba, plaatselijk 
bekend als kavel 4 van het"Chuchubi Residences"verkavelingsplan, groot ongeveer 
zeshonderd negen en tachtig vierkante meter (+ 689 m2) of zoveel groter of kleiner 
als na kadastrale opmeting zal blijken zoals op het terrein is of zal worden 
afgebakend, zoals nader omschreven in particulier meetrapport van Caribbean 
Surveying & Civil Solutions met nummer 65-2006 van 1 november 2006, afkomstig 
van het perceel kadastraal bekend als Land Aruba,Tweede Afdeling, Sectie C nummer 
1949, met het daarop gebouwde, plaatselijk bekend als "Saliña Cerca 47-C"; 

inzetprijs: Afl. 360.000,==. 

De veilcondities zullen 8 dagen voor de verkoopdatum ter inzage liggen ten kantore 
van voornoemde notaris. 

De executant behoudt zich het recht voor, de veiling uit te stellen en op te houden 
zonder de verplichting de reden(en) daartoe te noemen. 

Tot en met 11 november 2015 kan onderhands op het te executeren registergoed 
worden geboden bij een aan voornoemde notaris mr MJ.C.Tromp gericht geschrift. 

Bieders dienen terstond een bankgarantie te overleggen en in het bezit te zijn van 
een geldig identiteitsbewijs. 

Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 



VALERO TIN como su compromiso pa ta un bon 
bisiña den nos comunidad. Pa luna di november, 
Valero Marketing & Supply Aruba N.V. a lansa su 
campaña anual di gasolin na tur stacion di gasolin di 
Valero. Cuminsando for di 1 di november 2015 te 30 di 
november 2015, pa cada liter di gasolin cu wordo bendi, 
3 cent ta wordo duna na Cruz Cora Aruba. 

E campaña aki ta un sosten masha grandi p’e fundacion 
p’asina por sigui opera y yuda Aruba den momentonan 
di necesidad. 

Durante e conferencia di prensa representante di Valero 
Marketing & Supply Aruba N.V., sr. Sergio Schwengle, 
a hiba palabra. ‘Nos a cuminsa cu e campaña di gasolin 
na aña 2005 y desde e tempo ey nos a bira un partner 
importante pa Cruz Cora. Aña pasa Valero a logra 
recauda e suma substancial di Afl. 140.000,- cu a yuda e 
fundacion realisa trabounan valioso pa nos comunidad,’ 
tabata palabranan di sr. Schwengle. E aña aki Valero un 
biaha mas ta dedica e campaña na Cruz Cora p’asina 
sostene e fundacion den proyectonan grandi encuanto 
prome auxilio durante calamidad. 

Valero ta hopi contento y orguyoso di por aporta na 
Cruz Cora pa tanto aña caba y ta spera cu lo haya e 
respaldo di pueblo un biaha mas p’asina yuda Cruz Cora 
grandemente. E campaña ta valido na tur stacionnan di 
Valero te dia 30 di november 2015. 

Sr. Michel la Haye, Director di Cruz Cora Aruba, ta 
sumamente contento cu un biaha mas por ricibi sosten 
for di Valero Marketing pa por yuda realisa proyectonan 
cu lo beneficia comunidad den momentonan di 
necesidad. ‘Cu ayudo di tur e clientenan di Valero nos ta 
keda haya e oportunidad pa mehora hopi bida. Asina ta 
no lubida di yena bo tanki na cualkier stacion di Valero.’ 
sr. La Haye a añadi. 

Por ultimo Valero Marketing y Cruz Cora ta pidi pueblo 
di Aruba pa uni n’e campaña aki di gasolin di Valero. 
Tank bo auto na un stacion di Valero den luna di 
november y bo ta duna un man na Cruz Cora di Aruba. 

Diahuebs anochi 

Dos herido despues 
cu scooter a dal 
den Yaris banda di 
Valero Esso Ville 




UN desgracia basta serio a sosode diahuebs anochi algo pasa di 8or. Polis a bay cu 
urgencia banda di Valero Esso Ville ora e yamada a drenta. 

Na yegada a topa cu dos persona benta riba caminda. Dos hoben cu tabata coriendo 
riba bromer a dal masha duro mes den un auto cu lo a sali of lora nan dilanti. 

Tin version cu e bromer no tabata bin cu luz. Esaki no ta confirma 100%, pero ta loke 
tabata wordo menciona n’e sitio. 

Paramediconan di Ambulance tambe a presenta n’e sitio y a cuminsa mesora atende 
cu esnan herida. Uno tabata mas grave cu otro. 

Nan mes no por a lanta for di suela, mirando e golpinan fuerte cu nan a haya. Ambos 
a wordo transporte cu urgencia pa hospital den dos diferente ambulance. Uno tabatin 
fractura na pia. 

Anochi informativo y presentacion di 

SunGlow Natural 

Obtenibel exclusivannente na Boticanan Mediq tabata bon acogi 



Otitenibel exdusivamente 


BOTICANAN Mediq ta mas cu simplemente un botica 
caminda bo ta bay busca remedi ora bo ta malo, boticanan 
Mediq tambe ta un centro di informacion di salud pa su cli- 
entenan. Den e cuadro aki conhuntamente cu oradora invita 
señora ir. Tanja Lucker, specialista den nutricion clinico y 
humano, a duna un charla riba diamars 27 di october 2015 
na Piedra Plat Entertainment Center tocante con pa biba un 
bida mas saludabel. 

E enfasis a wordo poni rib’e importancia di move y come 
saludabel. Ademas señora ir. Tanja Lucker a splica di e tipo 
di vitaminanan cu nos curpa mester diariamente y den cua 
producto nos ta haya esakinan como tambe e balance mas 
saludabel den e porcionnan ora di come. 

Naturalmente e forma mas saludabel ta uzando productonan 
lo mas natural posibel. Akinan ta unda e productonan di 
SunGlow Natural t’e miho opcion. E ta un liña di vitamina 
y suplemento natural pa henter e famia. E productonan di 
SunGlow Natural ta na un prijs rasonabel y ta 100% 
kosher y gluten free. 

E presentacion 
tabatabonaco- 
gi dor di perso- 
nanan cu sigur 
ta consciente di 
e importancia di 
biba un bida mas 
saludabel. 

E vitaminanan cu 
n’e momento aki 
ta wordo ofreci na 
Aruba t’e siguiente: 
cod liver oil, vitamin 
E400, vitamin D1000, 

Odor Free Garlic, Cal- 
cium, Magnesium, & Zinc 
with vitamin, Horny Goat 
Weed Plus, vitamina C Pure 
C500, SuperMultivitaminaB- 
Complex como tambe shakes 
di proteina den e sabornan di 
vanilla y chuculati. 

E productonan di SunGlow Natu- 
ral ta obtenibel exclusivamente 
n’e 6 boticanan di Mediq cual nan 
ta Botica Oduber den caya grandi 
na Oranjestad, Botica San Lucas na 
mainstreet na San Nicolas, Botica 
Central na Santa Cruz, Botica Trupiaal 
na Ponton, Botica Centro Medico ban- 
da di Centro Medico na San Nicolas y 
Botica Kibrahacha na Super Food Plaza. 


Botica Oditber- Botitpa Kibrahacha 
. — BatTfátrupiidl - Botica CentraJ 
Botica Cehtro Wedico - Botica San Lucas 

Caribbean Palm Village Resort a premia 
ganadornan di e di tres kwartal 




PREMIONAN di empleado p’e di tres 
kwartal di 2015 recientemente a wordo parti 
durante un encuentro casual, cu presencia 
di Mary Werleman, Gerente di Recursonan 
Humano, y Gerente General Interino Astrid 
Muller. 

E nominadonan p’e titulo di Empleado di e di 
Tres Kwartal a inclui Elvis Tromp, un agente 
di purchasing, Francia Kelly, un room keeper, 
Clifford Tromp, un representante di mainte- 
nance, Kenjah Howell, e supervisor di front 
desk y Evelyne Boekhoudt, un agente di front 
desk. 

E empleadonan dedica tur a wordo elogia pa 


nan gerentenan pa nan prestacion excelente 
durante e lunanan di juli, augustus y septem- 
ber, 2015. 

Janet Brinkman, un supervisor di housekeep- 
ing, a ricibi e cantidad mas grandi di elogio 
como e ganador di e top honor p’e di tres 
kwartal. 

Astrid Muller a splica cu hopi empleado cu ta 
traha na Caribbean Palm Village Resort a haci 
e extra esfuerso pa varios motibo, bayendo 
mas leu cu loke ta wordo spera di nan, den e 
ultimo kwartal. Nan tur a wordo reconoci pa 
nan conducta excelente dor di nan coleganan, 


kendenan a elogia nan pa nan deseo di satisfice 
huespedn y miembronan, proveendo hospitali- 
dad caluroso autentico. 

Nominadonan di Extra Miles p’e di tres kwartal 
di 2015 a inclui Janeth Herrera, Janet Brink- 
mann, Patricia Croes, y Elsa Croes di House- 
keeping; Alicia Ras, Jean Merisier, Clifford 
Tromp Richard Webb, Cedric Tromp y Gregory 
Sanchez di Maintenance; Isel Kock y Rosalba 
Rasmijn di Accounting; Marilina Kuiperi y 
Sadia Futa, di Reservation y Kenjah Howell, 
Deborah Rasmijn, y Evelyne Boekhoudt di e 
front desk. 

STUDIANTE NAN Dl 

SPO SANTA CRUZ 

COMPETIENDO 

DEN E GOOD 4 THE 
NEIGHBORHOOD 

Orgoniso po Arubo Bonk 


RECIENTEMENTE Aruba Bank a lansa su di 7 edicion di e 
proyecto Good 4 the Neighborhood cu e tema e aña aki di “Be- 
come a saving star”. 

Actualmente studiantenan di e prome, segundo y tercer grado di 
Scol Practico pa Ofishi Santa Cruz cu ta den full preparacion en 
conexion cu e proyecto di Spaar di Aruba Bank. 

Scol Practico pa Ofishi ta un scol vocacional. Aki e hoben ta haya 
lesnan practico y tambe ta siña un ofishi. E scol ta special unda 
e hoben ta desaroya habilidadnan cu ta yud’e no solamente den 
un trabao, pero tambe den su bida diario. 

Den e grupo di scol tin 6 hoben masha activo den e proyecto. 
Nan ta Ayline Maduro, Evenezer Illidge, Aaron Rafael, Melony 
Boekhoudt, Shindey Tromp y Jhonathan Kock. 

A sinta pensa riba cua ta un di necesidadnan mas grandi di Aruba 
y por a ripara cu esaki ta spaarmento di awa. 

Actualmente Aruba ta sufriendo di un temporada di secura basta 
largo. Hasta damnan a bira bashi. Nan kier stimula comunidad pa 
busca maneranan creativo pa spaar awa. Aruba completo mester 
haya e mentalidad pro naturalesa. 

Un otro punto cu a haci influencia p’e proyecto aki ta cu e consumo 
di awa di nos scol cu ta bastante halto. Esaki ta bin tambe dor di 
e.o. e uzo di awa pa lesnan di cuido di mata, lesnan di cushina, 
bañamento despues di gym y labamento di paña. 

A logra haya toter regalo di WEB pa nos recoge e awa cu ta spaar 
di wasbak, wasmashin y airco. A haci preparacionnan pa ehecuta 
e proyecto pa por filma esaki tambe den e movieproject. Mester 
a busca toter y verf esakinan, tambe a cuminsa acumula awa den 
hemchi di 5 galon pa haya un bista di cuanto awa lo por spaar. 

Otro trabou tabata coba e tereno pa pone tuberia di PVC. Ainda ta 
buscando tubonan di PVC pa recicla. Ta pidi comunidad, esun cu 
tin tubo y kier duna scol, pa manda un message riba nan facebook 
page y ta pasa busca nan pa e proyecto. 

SPO Santa Cruz tin contacto estrecho cu Santa Rosa. Hunto cu 
StimAruba a colecta Mangrovenan pa cuida p’asina por disminui 
e impacto di e perdida di esnan cu lo kita na momento di traha e 
brug na Franse Pas. 

Aruba completo keda pendiente di e proyecto di spaar awa. Corda 
like nan riba facebook y instagram na ikteachict. Scarsedad di 
awa ta un problema mundial ban conscientisa otronan pa nos 
haci menos impacto riba nos medio ambiente. 

Hospital 
y AZVdi 
bishita 
na SABA 


RECIENTEMENTE un grupo di representante 
di Hospital y AZV a haya un recorido na tur tres 
localidad di Stichting Algemene Bejaardenzorg 
Aruba (SABA). 

E meta di e mainta ey ta pa wak unda tin 
posibilidad pa traha hunto y pa mira cu propio 
wowo kico ta bayendo bon y unda tin posibilidad 
pa mehoracion. 

Director di SABA, sr. Remo Kock y dr. Nienke 
Gonzalez (specialista den cuido di hende grandi) 
a busca e grupo di Hospital cu e bus di SABA pa 
despues pick up e hendenan di AZV. Hunto a core 


te n’e Centro di Cuido na San Nicolas. 

E siguiente stop tabata na Maris Stella y e mainta 
a wordo sera na Playa unda despues di a bishita 
St. Michael y San Pedro Paviljoen a come un 
lunch traha eynan mes. 

Esey a duna e oportunidad pa papia cu otro 
tocante loke e bishistantenan a waky intercambia 
ideanan. Hopi bon iniciativa di señor Kock y 
dr. Gonzalez y demas personal di SABA. Ta di 
spera cu pronto lo wak e resultado caba den 
desaroyonan nobo den cooperacion cu AZV y 
Hospital. 

Servicio pa 
Comunidad 


IgjfAVViMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Maria N.V. 
Pariba di Brug: San Nicolas N.V. 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


Thii 

* Media 

I irm-ri 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Paranormal Hotel 



Aruba ta join 
Halloween 
Bazaar den 
Caya Grandi 


ADEMAS di e tremendo ofertanan y ambiente dushi cu ta 
bay tin awe diasabra den caya, a bin un atraccion mas aserca. 
Di dos piso di edificio Nikki Habibe a keda comberti den un 
spookhuis p’asina celebra e fin di siman aki di Halloween. 
Mientras cu e Bazaar den Caya Grandi lo dura diasabra 
henter dia, por disfruta di e Paranormal Hotel Aruba ya 
caba for di ayera nochi y te cu diadomingo anochi. 

E spookhuis ta un iniciativa di comerciantenan Raul 
Amundaray y Fernando Vermeer cu e meta pa hala mas 
hende p’e parti pariba di Caya G.F. Betico Croes. 


Basa riba e serie exitoso di pelicula 
di teror, Paranormal Activity, e 
spookhuis of haunted house aki ta 
bay habri su portanan solamente 
diabierna, diasabra y diadomingo 
entre 8or di anochi y 12’or di 
marduga. Entrada ta obtenibel 
n’e Ticket Center na Nikki Habibe, 
como tambe na Cono Pizza. 

Ta evaluando si ta haci un version 
menos tenebroso y mas tempran 
pa muchanan mas chikito. Keda 
pendiente di esey, riba e pagina 
di Paranormal Hotel Aruba riba 
Facebook. 


Pa loke ta trata e Bazaar di Hallow- 
een, ya for di mainta comercian- 
tenan ta bay pone nan tent pafo cu 
e mercancia na oferta. Mayornan 
ta invita pa bin cu e muchanan pa 
gosa di e Dino Jump. Ya mas den 
e parti di atardi pa nan disfrasa y 
haci trick or treat den e diferente 
tiendanan. Comerciantenan a ser 
pidi pa tin mangel p’asina reparti 
entre e muchanan. 

Lo tin hopi movecion y entreteni- 
mento musical, como tambe dife- 
rente restaurant y cafe cu nan stoel 
y mesa pafo p’asina disfruta di e 
ambiente. 

Aruba Mural Proyects cu 
su prome 5 murayanan cu 
obra di nos artistanan local 



/ O 

DEN un esfuerso pa resalta San Nicolas como e centro di nos 
herencia cultural, Ministerio di Cultura a tuma e iniciativa lansa 
un proyecto yama Aruba Mural Proyects cu e vision pa promove 
arte y cultura den nos comunidad. 

AMP ta arte publico cu e intencion pa amplia acesibilidad di arte 
y cultura na henter nos comunidad y bishitantenan. 

Aruba Mural Proyects a ricibi colaboracion di Departamento di 
Cultura y sosten financiero di UNOCA y AAA. 

Diahuebs anochi den un ambiente unico a devela e prome 5 
murayanan di e proyecto di AMP. Obranan crea pa 4 diferente 
artista local. Artistanan manera Glenda Heyliger, Nigel Mat- 
thew Armando Goedgedrag y Rudyomar Leysner. Un fusion di 
diferente generacion trahando hunto y traspasa experiencia y 
talento pa nos futuro generacion. 

Ya caba hopi t’esnan cu ta sacando potret n’e murayanan aki y 
compartiendo esaki riba rednan social. 

Ta sumamente interesante pa tende e inspiracion tras di cada 
un di e murayanan aki. 

P.e. esun di Armando Goedgedrag cu ta comparti cu nos cu e con- 
cepto ta basa riba e filosofia di San Nicolas como e Sunrise City. 

Sr. Goedgedrag a keda inspira pa algun icono monumental den 
e districto manera Charlies Bar, Watertoren, Misa Santa Teresita 
y tambe e Anker na Seroe Colorado. Armando su obra sigur a 
haya hopi atencion. 

Rudyomar Leysner cu ta un di e artistanan hoben a keda inspira 
pa naturalesa. El a basa su arte riba e mata yama Brasil cual 
Aruba tabata exporta. 

Den su obra el a purba di trece un conexion di pasado cu presente 
promedio di un camara polaroid, sacando potret di monumen- 
tonan. 

Cada un muraya cu su storia. Henter comunidad ta keda cordial- 
mente invita pa pasa y aprecia e bunita obranan aki treciendo 
asina arte mas serca di cada un di nos. Esaki t’e prome fase y por 
spera mucho mas di Aruba Mural Proyects! 

Banda local y Inlernacional ta da 
pa Aruba Reggae Festival 2015, 
dianan 6, 7 y 8 di november 2015 


E aña aki e festival ta tuma lugar den 
Carnival Village tin un variadad di artista 
local y internacional. Manera Protoje, Jah 
9 y 8 banda di reggae local cu a prepara 
p’e gran festival aki. 

E aña aki tin “Guest appearances “ di 
“Miri” un cantante di British Virgin Is- 
lands cu ta un di dos artista femenino 
den historia di Caribbean cu a composita, 
scribi y a produci su mes un albumnan. 

Un artista cu ta conoci pa su 
canticanan di Soca den Islanan 
Riba y cu un par di aña pasa 
a cuminsa composita cantica 
excitoso di Reggae. 

Miri a sali for di un famia di musico cu 
hunto nan ta forma e banda “Final Faze “. 
Den su carera di artista el a traha y 
acompaña cu su banda diferente artista 
manera: Third World, Steel Pulse ,Ste- 
vie Wonder, Morgan Heritage, Freddy 
Mc Gregor, Khago, Problem child, Bunji 
Garlin, Capletton y Romain Virgo y asina 
nos por sigui menciona. 

E luna aki su canticanan nobo como solo 
artist “In my Life “ y “All we need” a sali 
riba mercado. 

Miri ta manera e mes a splica ta 
"Super Excited" pa presenta n'e 
Aruba Reggae Festival di locual 
e a scucha hopi. 


E di dos guest appearance ta Emcee 
“Bogle” di St.Croix un persona conoci den 
Caribbean pa su forma unico di presenta 
e entertain e publico. 

Un cantante cu a describi na un edad jong 
cu su pasion y talento no ta solemente 
canta, pero tambe ta Mc y Dj. 

Den su carera como presentator el a pre- 
senta pa 7 aña consecutivo e BVI Music 
Festival, 12 aña St.Kitts Music Fest y 
mas cu 300 shows y festivals na USA, 
St,Maarten, Anguilla, St. Kitts, St.John, 
St.Thomas, Tortola y Virgin Gorda. 

E siman aki durante su semanal hosting 
di TV Show “Entertainment Report’” y 
Radio show “ WAXJ-103.5 da Reef.” den 
Virgin Islands e a menciona cu e ta un 
Gran placer y honor di por haci un “guest 
Appearance” na Aruba Reggae Festival 
y cu por sera conoci cu tur artistanan di 
Aruba. 

Na St.Croix Bogle cu e artistanan Midnite 
y Chronixx semper ta traha hunto pa pro- 
move e musica di reggae pa Caribbean y e 
ta kere cu tur islanan mester sera conoci 
cu musica di otro. 

Cumpra bo caarchi tempran pa bo no 
perde e show spectacular aki dia 6, 7 y 
8 di november den Carnival Village pa 
mas informacion bishita www.facebook. 
com/arubareggaefest 






Oracion 

profundo pa nos 
bida dia 31 di 
october 2015 


RUMANNAN, den Cristo nos tin salbacion. Oracion 
t’e unico solucion den contratiempo, dificultad cu nos 
ta contra cada minuut, cada ora, cada dia di nos bida. 
Oracion di curason y sincero t’e manera pa yega n’e 
Curason Misericordioso di Hesus. 

P’e motibo aki nos tin un anochi di oracion profundo di 
curason dia 31 di october pa 8 or di anochi na Koyari. 
Bin sin falta, pa nos resa pa nos mesun bida, nos isla 
y mundo henter. E lugar bendiciona aki na Koyari ta 
semper habri pa ricibi cada un cu mester un lugar di 
refugio. Bin cu boso famia completo, amigonan i conoce 
loke Koyari ta ofrece na cada un di boso pa boso bida. 

Pintamento den estilo 
grafitti t'e s guiente 
workshop Ateliers 
<89, Academia di 
Bellas Artes Aruba 



E biaha aki e workshop lo wordo dicta p’e simpatica 
artista di e cuidad di Detroit, USA, señora Tess Miller. 
E workshop aki tambe ta pa un luna y e ta cuminsa riba 
dialuna 16 di november y ta sigui te cu 10 di december. 
Di dialuna pa diahuebs di 6.30 pa 9.30pm. Bo por in- 
cribi aworaki caba na nos e-mail elvis@ateliers89.com 
o yama libremente na 588-5776 o 565-4613. Of check 
nos web-site www.ateliers89.com . 

Grafitti ta un di e medionan mas profundo di forma 
di arte “underground”. E ta un comunicacion visual y 
simbolico den e espacio publico. 

Den e workshop aki lo nos mira e evolución di grafitti 
den su forma di arte, y asina siña metodo y tecnicanan 
pa nos diseña nos mes un mural. 

Nos lo cuminsa na mira y discuti e muralnan for di dife- 
rente parti di mundo y explora e lenguahe visual di e 
cultura di grafitti. 

Nos lo mira diferente movemento di grafitti incluiendo: 
Usamento di grafitti den temponan di antaño, HipHop y 
grafitti, PunkRockyjamming cultural, PopArt, Atistan- 
an di Sur America manera Os Gemeos, Tikks and Nunca, 
y artistanan basa riba stencil manera Bansky y Swoon. 

Nos lo discuti forma y simbolo di e lenguahe visual, 
mirando simbolo y signonan rond di nos, y con nos por 
usa esakinan tambe pa comunica. 

Nos lo traha cu geometria y forma liber di dibuha, cre- 
ando fluho y movemento. Nos lo explora e idea visual 
“ciphering.” 

Nos lo siña traha imaginnan usando “stencil” y “mask- 
ing”. Nos lo procesa tecnicanan di pintura pa pinta in- 
cluyendo rolmento, flitmento, y trabou cu kwashi, color 
y blockmento y aceramento. 

Pa mas informacion y inscripcion por yama o pasa libre- 
mente na Ateliers ‘89 Academia di Bellas Artes Aruba 
situa na Dominicanessenstr 34 na Oranjestad. 





Mainta 


www. facebook.com/awemain ta 

Digicel a participa na seminario di Aruba 
Human Resources Association cu oferta exclusivo 


ARUBA Human Resources Associa- 
tion (AHRA) a organisa pa su miem- 
bronan un seminario y exposicion cu 
e tema “Strategic Workforce Planning 
& Talent Management” dia 23 di oc- 
tober na Hilton Resort. 

AHRA, bao di liderazgo di su Presi- 
dente Tessely Koolman, a acerca 
diferente compania pa participa n’e 
exposicion cu producto, servicio y 
ofertanan special p’e invitadonan di 
AHRA. 

Digicel tambe a participa n’e HR 
Boulevard cu un oferta hopi special, 
exclusivo pa miembronan di e AHRA 
y invitadonan n’e seminario. 

A scoge pa presenta diferente pro- 
ducto corporativo manerap.e. “Affin- 
ity Plan” y instalacion di internet pa 
negoshi (Business Internet Accress) 
n’e profesionalnan di recurso humano 
y gerentenan di companianan. 
Affinity Program no ta disponibel na 
ningun tienda di Digicel, pero contac- 


tando e team di benta di Digicel 
E plannan aki ta ofrece control riba 
presupuesto, ta atractivo y por wordo 
adapta n’e necesidadnan di e em- 
pleadonan di cualkier compania. 

Riba e asina yama “HR Boulevard”, 
unda cu tabatin diferente compania, 
Digicel a presenta e beneficionan di 
e programa, y esnan cu tabata desea, 
por a sera un contract di internet du- 
rante di e evento caba. 

Digicel lo mantene e mesun oferta di 
AHRA na unda cu companianan cu 
ta desea di sera un contract pa cual- 
kier servicio di internet, por aserca 
nan, y haya e instalacion (gratis!) te 
cu dia 30 di november 2015. 

Cu nan participacion na HR Boule- 
vard Digicel ta expresa nan apoyo y 
ta aporta na profesionalnan di recurso 
humano di Aruba cu ta rekeri bon 
servicio y e mihor nivel di servicionan 
di comunicacion mobile y Internet cu 
ta sigur y confiabel. 



Digicel i business Digicel busii 

siness maice\ business Pi 

USINESS 


busip 


BUSIIN 


USIN 


Pa un tempo limito : 

E exkisito McRib ta bolbe McDonald # s 



E legendario y dushi McRib, preferi entre e 
fanatico di spareribs cu su saus di BBQ picante, 
onion rings y “pickles” den un pan integral, ta 
bek na McDonald’s pa un tempo limita. 
McRib ta un linea pa complementa e ‘Premium 
Chicken’ y ‘Angus Beef line’ caracteristica di 
e cadena di Restaurant McDonald’s. 

McRib lo ta un alternativa cu 
lo complementa e variedad 
grandi di e menu di lunch 
y dinner existente. E ta 
un opcion sabroso y 
ta bay forma parti 
di e Ranch BLT, 

Club y Classic 
p’asina comple- 
menta e linea di 
sandwich Premium 
di Mc Donald’s. 


McDonald’s ta ofrece un menu nutritivo bon 
balansa, cu ingrediente fresco; menos caloria, 
salo y sucu; mas vitamina y mineral y un varie- 
d a d di opcion. 


McDonald’s ta haci uzo, solamente 100% di 
galiña. Ta monitor tur ingrediente, pues carni, 
pan, batata, lechi y berdura, den cada etapa 
di su proceso y ta almacena haciendo uzo di e 
miho ekipo y instalacionnan. 


Pa purba e McRib, bishita McDonald’s 
na Sero Blanco, Palm Beach y Santa 
Cruz. Pa mas informacion tocante 
e exkisito McRib bishita e web- 
site di McDonald’s of check 
nan riba Facebook. 

Rignold Recordino o celebro 40 oño 
di Doble R cu e pueblo di Arubo 

"Doble R Marathon" 
a pone hopi 
hende riba pia 



DIASABRA siman pasa, for di algo prome cu 8or di 
anochi Tsunami a cuminsa su presentacion, pa despues 
sigui cu Papito y su Doble Sabor cu a presenta cu su 
elenco original, cu tabatin por lo menos 10 aña sin pre- 
senta asina. 

Y algo pasa di lOor di anochi, Rignald Recordino a start 
e “Doble R Marathon”. 

Minister Otmar Oduber a reconoce Doble R y Papito & 
su Doble Sabor pa nan aporte na cultura. 

Di e forma aki Rignald Recordino a yama e pueblo di 
Aruba danki p’e sosten y apoyo durante 40 aña largo. 

Tremendo y espectacular 
Festival di Canto organisi 

tabata e 

n pa Hooiberg Vets 





NI coriente, ni tempo malo no a impedi cu e 
grandioso Festival di Canto organisa pa Hooiberg 
Vets di por a continua den un Centro di Bario 
Noord repleto di hende. 

E festival a cuminsa cu e Karaoke Festival y aki e 
premiacion tabata como lo siguiente. Tanto e best 
show y mas popular a bay pa Ruben Krozendijk. Na 
di 3er lugar a keda Maikito “Mike” Croes, mientras 
cu Ruben Krozendijk a bay cu e 2do lugar. 

E ganadora den Karaoke a resulta sra. Willmar Ras 
cu su cancion La Conciencia. 

E anochi a continua di biaha pa cu e Song Festival 
den e categoria B. Na di 3er lugar a keda Edelyn 
Vasquez , 2do lugar a bay pa Wlandi Jacobs, 
mientras e ganador absoluto den categoria B a 
resulta Daniel Willems kende a bin cu cancion na 
Hulandes “Het is een nacht”. 

Pa complementa e anochi a sera esaki cu un broche 
di oro y mas cu claro tabata e momento mas spera 
di e anochi. 

E parti di e cantantenan di caliber den e categoria 
A. Aki e competencia tabata fuerte y sera. Na di 3er 
lugar a termina Stephanie Maduro, na di 2 lugar 
a sali e bos digital di Jacky Penja y e ganadora 
absoluto di e anochi sin duda a resulta Jaisky Kock 
cu su cancion “Basta Ya”. 

E cantante mas popular a keda den persona di 
Shamir Silvania y e cantante mas popular a keda 
Damira Odor cu su cancion Besos Callejeros. 

No por keda sin menciona cu un di e puntonan 
culminante di e anochi sin duda tabata e bataya 
den canto entre e tres rumannan Elvis, Randy y 
Jair Tromp, kendenan a reta otro pa mira cua di 
nan tres tin berdaderamente e voz di canto. Aki cos 
a termina den un empate, mientras cu e revancha 
lo ta na caminda den e proximo edicion. 

Hooiberg Vets den nomber di tur su miembronan 
kier a yama un danki tur participante, na Oasis 
Band, muy especial sr. Aldric Brete y sr. Jenny 
Donta y tambe na tur sponsor cu a yuda haci e 
evento aki un exito sin lubida e huradonan cu a 
colabora cu e evento. 

Un danki tambe na Chicas del Bario cu nan tre- 
mendo show pa cu e anochi aki, y sigur un danki 
tambe na Elsa Krosendijk y Mario “Tinchie” Farro, 
kendenan a fungi como e MC - nan di e anochi. 
Potretnan ta cortesia di Seever Krozendijk. 

Segun Hoben y Talenfoso Jerwin Ciel 

"Sin cu bo kier, bo ta bira un role model 
no solamente p'e hubentud, pero p'e 
comunidad di Aruba completo 



UN hoben cu sigur a impacta e hubentud y 
comunidad di Aruba completo cu su storia 
unico di sobrevivencia di e malesa cancer t’e 
hoben Jerwin Giel, kende aña pasa a wordo 
reconoci den e proyecto Hoben y Talentoso. 
Como un di e hobennan reconoci na 2014 p’e 
proyecto Hoben y Talentoso, Jerwin Giel ta 
conta nos cu esaki tabata un honor pe. 
Mirando cu na Aruba tin hopi hoben cu talento 
y pa ser scogi como un di esnan cu ta sobre- 
sali pa bini den un buki ta algo sumamente 
grandi. Bo ta bira un rolemodel no solamente 
pa hubentud pero pa comunidad completo. 

Aña 2014 tambe a bay cu su retonan p’e ho- 
ben Jerwin Giel: “Mi mester bisa cu e aña aki 
mi a duna varios “motivational speech” na 
diferente scol na Aruba y e feedback cu bo ta 
haya di esaki ta e miho regalo pami. Cu otro 
palabra un aña sigur exitoso”. 

Den e edicion di Hoben y Talentoso 2014, 
e hoben Jerwin Giel a wordo reconoci den 
e “Award Book” como un hoben talentoso 
den deporte, pero alabes tambe un sobrevivi- 
ente di e malesa cancer. 

“Mi a pasa den momentonan dificil den mi bida. 


tur hende por pasa den esaki, pero tur hende 
por haci manera ami a haci, esta controla bo 
mente, haciendo esaki bo por tin e resultado 
desea. Esaki t’e parti mas fuerte dimi personali- 
dad. Tur hende por. .ta abo mester kier,” Giel a 
bisa. 

Por ultimo Jerwin Giel a duna su mensahe na 
tur hoben cu un dia lo kier wordo reconoci den 
e proyecto Hoben y Talentoso. 

Segun Jerwin Giel si bo tin un meta of 
idea cu bo lo kier logra bo tin cu haci esaki, si 
bo no haci’e bo no por logre. Haci e prome stap, 
nunca tene miedo di faya paso esey por pasa 
cu nos tur, si bo ta suficientemente fuerte bo 
lo lanta bek y miho so bo por bira. 

E hoben Jerwin Giel tambe lo forma parti di 
e evento unico aki otro siman diarazon. E 
proyecto Hoben y Talentoso 2015 lo culmina 
diarazon 4 di november den Cas di Cultura 
unda lo haci entrega di e “Award Book Ho- 
ben y Talentoso 2015” n’e 28 role modelnan 
nomina. 

Pa tur e interesadonan cu kier sa un poco mas 
riba e proyecto Hoben y Talentoso por subi 
e facebookpage n’e link facebook.com/hobe- 
nvtalentoso 

Felicitacion n'e atletanan di BMX cu a logra 
triunfa cu varios premio na Florida, Merca 



RECIENTEMENTE Federacion Ciclismo, 
sesion BMX a participa den dos competencia 
na Florida, Merca unda nan core den dos 
evento renombra. Mester bisa cu ambos careda 
a bay den bon forma p’e 4 atletanan Zaithyel y 
Zyqion Soekandar, Jaymer Carolina y Shamil 
Figaroa. E prome evento cu a wordo cori ta- 
bata e Gator Nationals Supercross Series na 
Olsmar, Florida, mientras su siguiente siman 
nan a biaha pa Orlando, Florida, unda nan a 
competi den e Disney Cup Fall Nationals. 

Pa loke t’e resultadonan nos tin cu bisa cu dia- 
bierna den e Copa Gator Nationals nos haya 
Zaithyel Soekandar a logra un prome lugar 
den experto 17-18, Zyqion Soekandar a logra 
un prome lugar den su categoria y 8 lugar den 
e Super X, Shamil Figaroa a logra un di tres 
lugar den e Open y Jaymer Carolina a logra 
un di dos lugar den e Open y un di tres lugar 
den e categoria 17-18 experto. 

Diasabra e caredanan a continua unda Jaymer 
Carolina a logra yega prome den e Open y semi 


final den categoria 17-18 experto, mientras 
Zyqion Soekandar ta logra un di tres lugar 
den e Super X y un prome lugar den experto 
16 aña, tambe Zaithyel Soekandar a logra un 
semi-final den e Final A Pro. 

A clausura e caredanan riba diadomingo unda 
cu un prome luga a wordo conkista den 16 ex- 
perto pa Zyqion Soekandar, un di cinco lugar 
pa Zaithyel Soekandar den e A pro, un di tres 
lugar pa Jaymer Carolina den 17-18 experto y 
por ultimo Shamil Figaroa tayega e caredanan 
eliminatorio. 

Su siguiente siman e atletanan a biaha pa 
Disney Cup Fall Nationals y aki tambe e resul- 
tadonan tabata tremendo. 

Diabierna e hoben Shamil Figaroa a logra un 
di dos lugar den e 15 experto, mientras Zyqion 
Soekandar a logra triunfa cu un prome lugar, 
Jaymer Carolina ta keda na di dos lugar y por 
ultimo Zaithyel Soekandar a logra un di cinco 
lugar den e A Pro. 


Diasabra no tabata diferente unda Zyqion 
Soekandar a logra conkista un di dos lugar den 
16 experto, Jaymer Carolina a logra un di tres 
lugar den e 17-18 experto, Zaithyel Soekandar 
un semi-final den e final A Pro y Shamil Figa- 
roa un semi-final den e 15 experto. 

A clausura e weganan riba diadomingo unda 
Zyqion Soekandar a logra un di dos lugar den 
e 16 experto, Jaymer Carolina un di tres lugar 
den e 17-18 experto, Zaithyel Soekandar un 
semi-final den Pro A. 

Ya pa varios aña e deporte di BMX ta briya 
den tur careda internacional, nos atletanan 
ta hibando un desaroyo riba nivel esaki ta 
danki tambe n’e Federacion, club, mayornan 
y entrenador Pedro Estaba y sin lubida e pro- 
pio atletanan cu ta dedica varios ora pa dia 
n’e entrenamentonan. E ta exigi un disciplina 
enorme y tur atleta ta determina pa duna e 
maximo di nan mes pa logra e mihor den cada 
careda. 

1955 


E Genesis di un 


## Parfi di historia < 


INDUDABLEMENTE ASU Week ta 
“parti di historia di deporte di Aruba” y 
“un evento importante cu merece y mester 
tin continuidad” manera sr. Jerry Franca, 
Presidente actual di Arubaanse Sport Unie, 
a declara dia di apertura di e evento siman 
pasa. 

Pero ami ta puntra mi mes, e evento inau- 
gura siman pasa, ASU Week di 2015, t’e 
mesun evento di 1955? 

Como un participante den e ASU Week di 6 
decada pasa, mi a keda intriga p’e pregunta 
aki. Uzando mi propio archivo y e facilidad 
di e hemerote cana e seccion Arubiana di 
Biblioteca Nacional (Arubaanse Courant, 
Amigoe di Curaçao y Aruba Esso News) mi 
a logra compila algun informacion cu mi 
kier comparti. 

Pa cuminsa, tur dos ta mal nombra; ningun 
ASU Week ta evento di un siman: Esun di 
2015 ta dura tres siman, esun di 1955 a 
dura 10 dia, juli 1-10. Tur dos ta consisti di 
competencia den diferente deporte, pero 
aki e similaridad ta caba. 

E meta di ASU Week na 1955, tabata pa 
“haci propaganda den e sentido mas am- 
plio pa deporte di Aruba, y formacion di un 
fondo pa manda deportistanan Arubiano 
pa encuentronan den exterior”. 

Na 1955 e weganan tabata entre adul- 
tonan, na 2015 e enfasis ta riba competen- 
cia na nivel di scolnan p’e hobencitonan 
bira interesa den participa den un sport, 
cualkier sport. 

Pa loke ta un fondo monetario, awendia 
nos ta conta cu Lotto pa Deporte. 

Pa logra e meta di propaganda na 1955, 
ASU a plama e weganan den diferente 
skina di nos isla. 

E apertura a tuma lugar na Wilhelmina Sta- 
dion (awor Compleho Deportivo Guillermo 
Prospero Trinidad) cu un desfile enorme 
di mas di trinta club representando varios 
deporte. 

Aki weganan di futbol a wordo hunga. 
E otro competencianan a tuma lugar na 
varios lugar: Tivoli Club, Caribe Club, 
RCA, Aruba Juniors, Lago (Joe Laveist) 
Sport Park, Swingsters Square Garden, 
Aruba Boating Club y hasta naTeatro Rialto 
caminda e hisadonan di peso a midi forsa 
contra otro. 


E clausura cu entregamento di medaya, 
trofeo y diploma a tuma lugar na Sociedad 
Bolivariana. 

Otro strategia cu a wordo uza tabata pa 
laga ekiponan di diferente bario hunga 
contra otro y asina envolucra e residen- 
tenan di e bario. 

Den basketball y softball femenino y mas- 
culino, seleccion di Oranjestad a hunga 
contra seleccion di San Nicolas. 

Den e seno di “buitendistricten voetbal” 
e seleccion di fubol di Sta Cruz a hunga 
(y gana) seleccion di Noord y despues di 
Savaneta. 

Un seleccion di softball di Lago Colony a 
perde contra un ekipo All Stars di “pafor 
di Colony”. 

E ekipo di softball femenino di San Nicolas 
a gana e seleccion di Oranjestad. 

E quinteto di basketball di Oranjestad, 
den cual ami a participa, a aplasta esun di 
San Nicolas (cu tabata consisti di hunga- 
dornan di Lago Colony y Chinese Club) cu 
anotacion di 52 - 25 den un wega hunga 
n’e cancha di Tivoli Club dilanti di cente- 
nares di mirones. Den e prome wega e mes 
anochi, e team di mucha muher di Playa a 
gana di SanNicolas 17 -10. 

Tabatin competencia internacional tambe. 
Aruba su seleccion di futbol a enfrenta esun 
di Corsou dos biaha. 

Den un stadion yen di mirones Corsou a 
gana di prome wega 2 -1 y di dos wega a 
keda empata 2 - 2, no obstante cu Corsou 
tabata gana 2 - 0 na half-time. 

Den baseball, Corsou a gana tur dos wega, 
e di prome cu score di 9 - 5 y di dos 8-4. 
Aki tambe tabatin un concurencia grandi. 

Durante ASU Week 1955 algun Marinier a 
haci un exhibicion den Teatro Rialto di e 
sport “turnen” cu ta cay bou di gymnasia. 
Tambe tabatin diferente competencia di 
atletismo na Wilhelmina Stadion. Enrique 
Vos a sobresali den e eventonan aki, sigui 
pa Charles Ponson cu pa hopi aña tabata 
un strea den varios deporte, especialmente 
den baseball. 

ASU Week 1955 tabata inclui un programa 
di boxing na Swingsters Square Garden, 
coremento di cabay na veld di RCA, compe- 
tencia di canoa y sailfish na Aruba Boating 
Club. 


Den weganan di tennis hunga na Club 
Caribe, Janni Brokke a gana campeonato 
di singles, mientras cu sra. van der Bijl cu 
Federico Ponson a gana e torneo di mixed 
doubles. 

Berdaderamente, ASU Week 1955 tabata 
un showcase exitoso di tur e deportenan 
cu nos hobennan tabata practica. 

Desafortunadamente, como recaudador di 
fondo e eventonan no a resulta productivo: 
Apenas ASU a cubri e gastonan. 

Pero den un bunita editorial titula “Sport is 
een machtig wapen tegen drank misbruik 
en baldadigheid” Arubaanse Courant ta 
mustra cu ASU a haci un ganashi riba 
tereno moral. 

ASU Week 1955 tabata simiya pa mas ac- 
tividad deportivo. 

Awendia tin Little League, Pony League y 
Senior League baseball cu a produci varios 
pelotero cu a yega Mayor League. 
Veteranonan di softball y futbol tin nan 
liganan hopi activo. Landamento a bira un 
deporte masha popular y cu tempo Aruba 
a haya su propio Piscina Olimpico nombra 
pa nos ilustre landado Roly Bislick. 

Nos ekiponan di landamento a yega di 
trece hopi gloria pa Aruba. Futbol femeni- 
no a haya bon acogida y a bira un deporte 
cu su propio liga. No cabe duda, deporte 
ta mantene miles di mucha y hoben ocupa. 
Ora cu nos ta kere cu tin hopi mucha bal- 
dadi den nos comunidad, pensa con e situa- 
cion lo ta si no tabata pa tur e deportenan 
cu ta wordo practica. 
ComunidadArubiano mester ta hopi 
gradici n’e centenares di boluntario cu cada 
aña ta dedica miles y miles di nan oranan 
liber pa guia nos hobennan riba tereno 
deportivo y n’esnan cu ta duna nan tempo 
pa guia e ekipo y e liganan. 

Esaki naturalmente ta inclui e directiva 
actual di Arubaanse Sport Unie, Comité 
Olimpico di Aruba y tur e liganan di dife- 
rente deporte na nos isla. 

ASU Week 1955 tambe a concientisa 
nos Gobierno cu deporte ta un actividad 
social cu merece e respaldo necesario y 
esaki eventualmente a resulta den Lotto pa 
Deporte cu a aporta hopi na construccion 
y mantencion di veldnan nobo cu yerba 
artificial y lus den diferente bario. 

Prensa imprimi a apoya ASU Week 1955 


ampliamente 
portahe cu po 
lugar of cu m 
Arubaanse C< 
dia den top di 
di e actividac 
siman. 

ASUWeek. 

di deporte di Aruba 


ff 


Arubo Judo Bond lo organisa 

Diferente actividad di 


Scirbi pa: Clyde Harms 


. Tur dia tabata aparece re- 
itret di e eventonan cu a tuma 
ester tuma lugar ainda. 
Durant hasta tabata pone tur 
i su pagina frontal e itinirario 
inan di e dia ey of p’e fin di 

e aña aki nos corantnan, im- 
1, practicamente a neglisha e 


di ASU Week 1955 Pastoor 
:er a elogia sr. Oscar Hen- 
tabata Presidente di ASU y 
di bira Diputado di Finanza 
>r. Henriquez na su turno a 
ltidad grandi di hende, co- 
itucion cu a haci ASU Week 

na tres cu ami ta corda bon, 
hopi aña, prome y/of despues 
ci masha hopi pa deporte na 
cobito Oduber, sr. Zepp Odu- 
my Oduber. 

Lriquez despues a bira famoso 
den establecimento di indu- 
lo na nos isla, pero hopi hende 
el a haci pa deporte di Aruba 
aata un gran esgrimista. 
despues, mi kier agrega mi 
ito y gratitud na mi amigo 
su logronan na beneficio di 
ma. 


Arulta §port l nie 


)l PLOM A 


S. U. SPORTWEEK 

ma di participante den 
ne ASU Week (1955). 
Lrchivo di autor 



*Diasabra 9 di juli, 1955. 
Arubaanse Courant tabata pone 
un anuncio asina tur 
dia riba su pagina frontal. 



*Charles Ponson completando 
un salto halto den un evento 
di Añ’i La Reina 1955. 
Foto di Aruba Esso News. 


judo cu e conocido udoka 
Hulandes, Denny Meeuwsen 



DIARAZON atardi durante di un conferencia di prensa, Fed- 
eracion di Judo, AJB a anuncia un serie di actividad e dianan 
benidero cu e conocido judoka Hulandes, Denny Meeuwsen. 
E actividadnan ta en conexion cu e celebracion di e di 5 ani- 
versario di World Judo Day. 

E biaha aki e tema di e celebracion lo ta “Unity”. Rond mundo 
tin mas cu 20 miyon persona ta practica e deporte, mientras 
195 federacion nacional ta miembro di Federacion Mundial 
di Judo, IJF. C 

Cu e meta pa haya mas hende practica judo y na mesun mo- 
mento yuda otro mehora e calidad di bida atrabes di e poder 
di judo, Aruba Judo Bond a trece un experto di Hulanda. 
Henter un programa di tres dia a wordo traha di diahuebs te 
cu diasabra. 

E intencion ta cu e judoka Meeuwsen lo duna diferente presen- 
tacion, instruccion y demostracion riba nos isla. 

El a bishita dos scol basico cu ta Graf von Zinzendorf na San 
Nicolas y Mon Plaisir School na Playa. 

Tambe nos atletanan den e categorianan cadet, junior y e mas 
chikitonan a haya un entrenamento special prepara pa nan, sin 
lubida nos coachnan di judo cu lo wordo envolucra den tur e 
entrenamentonan aki. Pa nan tambe sigur e lo bira un proceso 
di amplia nan conocemento riba e materia aki. 

E Vice Presidente di Aruba Judo Bond, sra. Maruska Croes 
como tambe entrenador di judo Fiderd Vis ta masha contento 
cu e presencia di Denny Meeuwsen na Aruba, su aporte sigur 
lo ta un beneficio pa nos alumnonan di scol, e atletanan di 
judo como tambe nos coachnan, dirigentenan, mayornan y e 
federacion di AJB. 

Colegio EPI ta 
invita comunidad 
di Aruba pa 
asisti na Feria di 
Educacion y Salud 


DIASABRA dia 7 di november ta tuma lugar 
Feria di Educacion y Salud (FES Aruba). 

FES Aruba ta un actividad pa informa 
comunidad di Aruba di diferente estudio y 
curso cu Aruba, Curacao y Sint Maarten tin 
pa ofrece. 

E feria aki ta tuma lugar na YMCA San Nicolas 
(Pastoor Hendrikstraat) di lOor di mainta pa 
5or di atardi. Entrada ta completamente gratis. 

Colegio EPI ta un di e scolnan cu lo ta presente 
na FES Aruba. Colegio EPI ta ofrece Enseñansa 
Secundario riba nivel 3 y 4 y ta consisti di e 
unidadnan Salubridad y Servicio, Ciencia 
y Tecnologia, Economia, Hospitalidad y 
Turismo. 

Unidad Salubridad y Servicio ta ofrece 4 
estudio; Apotheeker Assistent, Verzorging, 


Verpleegkunde y Welzijn. 

Unidad Cienca y Tecnologia ta ofrece 3 
estudio; Bouwkunde, Elektrotechniek y 
W erktuigbouwkunde. 

Unidad Economia ta ofrece 2 estudio; 
Administratie y Secretariaat. 

Unidad Hospitalidad y Turismo ta ofrece 
3 estudio; Apprenticeship (certified cook), 
Associate of applied science in culinary arts y 
Associate of science in hospitality managment. 

Ademas di Colegio EPI scolnan manera IPA, 
Colegio San Nicolas, Avond Havo, Openbaar 
Avondleergangen, Ibero American Highschool, 
DOC Opleiding, Umoja, Enseñansa pa Empleo, 
DPL, University of Aruba, Xavier University y 
University of Curacao lo t’ey presente pa duna 
informacion. 


Banda di informacion tocante di estudio lo tin 
specialista di Wit Gele Kruis y IMSAN presente. 
Ademas lo tin diferente actividad manera 
demostracion di Cuerpo Policial, K-9, Mariniers 
Kazerne y Brandweer. Tambe lo tin un espacio 
special pa mucha cu weganan popular y 
grabbelton. Bar y cushina lo ta bon surti cu 
algun plato local manera BBQ, johnny cake, 
saco y mucho mas. 

FES Aruba no ta solamente pa alumno di 
VWO, HAVO, MAVO y EPB cu kier continua 
un estudio, pero tambe pa tur persona cu ta 
interesa di studia den dia of anochi. 

EPI ta invita henter e comunidad di Aruba 
pa asisti na FES Aruba y asina ricibi tur 
informacion pa scoge pa un bon futuro y biba 
saludabel. 


Garage Sale y "Feria 
di Sopi" pa recauda 
fondo pa Aruba 
participa na Concierto 
ABC na Corsou! 


MAYAN diadomingo 1 di november 2015, 
Fundacion Mi Cutisa (FMC) ta invita henter 
pueblo di Aruba pa bin duna su contribucion 
p’asina Aruba tambe por participa n’e 
Intercambio Cultural di Musica di Folklore na 
Corsou. 

E actividad di fundraising aki lo tuma lugar 
na Boegoeroei 87 na Noord (despues di 
Imeldahof, for di Misa di Noord, e prome 
crusada na man drechi), for di 10:00 or di 
mainta te cu 4:00 or di atardi. 

Lo tin un variacion grandi di sopi manera sopi 
di carni, sopi di oester, sopi di pisca, bonchi 



cora y bonchi wowo 
preto, sopi di cabrito y 
sopi di mondongo! 

Por reserva carchi tumando contacto cu sra. 
Norah Eckmeyer na telefon 587-1023. 

Tambe lo bay tin un Garage Sale cu paña pa 
adulto y pa mucha, sapato pa adulto y pa 
mucha, tas, hoyas di fantasia, acesorio pa cas, 
adorno di Pasco y mucho mas. 

Nos tin tambe un dip-station den bon condicion 
pa solamente Afl. 100,-. 

FMC ta organisa e actividad di fundraising 
aki pa recauda fondo pa nos por manda un 


delegacion di 14 musico, corista y 
cantante Jossy Brokke pa representa Aruba 
na nos isla ruman Corsou den Concierto ABC. 
Nan lo bay presenta nos musica di folklore cu 
e.o composicion di “Nos Mama di Cultura” 
Bernadina Growell dfm y Don Ramon dfm, bou 
di guia musical di Johnny Scharbaay. 

FMC ta warda un y tur pa haci donacion cu 
amor pa nos Folklore, p’asina nos por sera 
e suma necesario pa Aruba tambe por ta 
participe na Corsou. 














Being 
Robbed 
faces na 
Expo Cas! 



E BOOTH di Safecom tabata bon bishita na Expo Cas den e ultimo fin di siman. 
Banda di e productonan inovativo den e ramo di Home Alarm, Surveillance, Intercom y 
Access Control e crew di Safecom a instala un camera comico pa saca e ‘Being Robbed 
Faces’ di e bishitantenan. Nan a haci tur esfuerso pa mustra nan cara spanta den e 
camera p’asina participa pa gana premionan manera un Basic Home Alarm Package, 
un basic Home Surveillance Package of un Apple i-pad mini. Esey a crea un ambiente 
yen di harimento n’e booth di Safecom. 

E promocionnan special di Safecom pa un Basic Home Alarm package, un Basic Home 
Surveillance Package of un combinacion di esaki y un prijs hopi atractivo pa Alarm 
Monitoring services lo bay ta balido te cu december di e aña aki. Pa mas informacion 
bo por tuma contacto cu Safecom na 588-2612. 

Prome dia 
di Mercado 
di Fruta y 
Berdura na 
Ling and Sons 
un exito ! 


E PROME dia di e Produce Festival di Ling and 
Sons, e supermercado mas grandi na Aruba ayera 
diabierna 30 di october a resulta uno hopi exitoso p’e 
supermercado cu ta celebrando 50 aña di existencia 
e aña aki. 

Durante e festival clientenan por a purba un variedad 
di diferente fruta y por a disfruta di e tremendo 
specialan riba mandarin, grapefruit, orange, 
granaatappel, appel, pineapple, ciboyo, garlic, 
lamoenchi y hopi mas. 

Presente durante e festival tabata e chicas di e 
programa di radio y tambe e mascota di Ling and 
Sons “Mishel, e tortuga malamucha” cu tabata 
responsabel di baha e prijsnan di e fruta y berdura 
durante e festival. 

Ling and Sons kier a expresa palabranan di danki na 
tur cliente cu a tuma nan tempo y bishita e festival 
y ta invita un y tur pa bishita e Produce Festival awe 
diasabra aki 31 di october di lOam te cu 5’or pm. 

Ademas di e festival tambe Ling and Sons ta ofrece 
awe diasabra un super special di locura na carniceria 
di un tas jena cu 3 kilo (1 kilo di carni mula, 1 kilo di 
chicken breast y 1 kilo di pork chop) pa solamente 
30 florin 

Pa mas informacion bishita www.lingandsons.com of 
e facebook page di Ling and Sons IGA Supercenter. 

"Excellence Áwards 3rd 
Quarter 2015 pa Divi 
Áruba Phoenix Beach 
Resort" 


DIA 28 di october 2015 Divi Aruba 
Phoenix Beach Resort a celebra su 
Excellence Awards p’e di tres kwartal 
di 2015, Halloween Edition! 

A inicia e atardi cu e presentacion 
di e nominadonan pa Empleado y 
Supervisor p’e di tres kwartal di Divi 
Aruba Phoenix Beach Resort. 

Como nominado pa Empleado 
p’e tercer Kwartal di Aña pa Divi 
Phoenix tabatin: Vicente Castilla 
di Engineering, Thamara Tascon 
di Front Office, Maria Cruz-Padilla 
di Housekeeping y Ericille Guerrier 
di Kitchen. E ganadora tabata Lidia 
Fran di F&B. 

Como nominado pa Supervisor 
p’e tercer Kwartal di Aña pa Divi 
Phoenix tabata: Gerson Ramirez di 
Engineering, Dino Geerman di F&B 
y Nelia Pabuna di Housekeeping. E 
ganadora tabata Diana Franken di 
Front Office. 


Celebrando nan di 5 aniversario cu 
Divi Phoenix tin: Jay-Ar Boekhoudt 
di F&B y Jude Pantophlet di F&B. 
Celebrando su di 10 aniversario cu 
Divi Phoenix tin: Sharon Johnson di 
Housekeeping. 

Tambe a haci un bunita 
reconocimento na empleadonan cu 
a sobresali dor di bay e extra mile 
y a asisti compania di nan propio 
boluntad. Un dankispecialtabaypa: 
Juan Diego Vargas, Julio Rodriguez, 
Julio Morales, Ariel Ramirez y 
Christopher Caraballo.Nan a recibi 
un Dinner for Two for di compania 
pa nan esfuerzo. 

Gerencia di Divi Aruba Phoenix 
Beach Resort kier a felicita tur 
su nominado y ganadornan p’e 
diferente categorianan y tambe kier 
a gradici tur e empleadonan cu a 
celebra nan diferente aniversario 
nan cu compania. Sigi cu e bon 
trabou! 

Di mucha Polaco pa Santo universal 
Di mucha Karol a sufri masha hopi mes 
ora prome cu el a haci nuebe aña 
su mama stima a bay lag’e. 

Y su ruman homber Mundek, 
e dokter hoben, despues tambe a fayece. 

Di hoben un gran deportista e tabata 
den su estudio el a profundisa 
y diferente idioma el a sa di domina. 

Ta na Dios el a dedica su mes, 
a skirbi poema y hunga rolnan teatral. 

Di adulto Karol tabata un ser agradabel, 
hopi activo y c’un forsa religioso asombroso. 
El a sa di biba den un pobresa grandi, 
a pasa den miedo teribel ora cu casi 21 
a yega cas fe trabou y su tata ya a bay sosega. 

Como Polaco den un pais totalitario, 
oprimi cu no conoce democracia, 
scondi el a bay un seminario clandestino. 

Ay si e Alemannan a gar’e, morto sigur 
e lo tabata den un campo di concentracion. 

Como Papa, e prome no Italiano 
e prome cu carisma di bloke comunista 
a bira e Papa cu Ali Agca a tira pa mata, 
pero Santisima Birgen a proteg’e dia 13 
y te prison el a bay pa pordona e shon aki. 

Como Santo el a wordo proclama, 
rond mundo su milagernan a bira conoci 
y un gran amor pa hobennan e tabatin. 
Santo stima, Aruba tambe ta honra B’awe 
c’un Caya na Dakota y na TL... un Parokia! 

Totus Tuus, Maria! 


Marva J. Solagnier-Marquez 

october 2015 


Dienst Huur- en Consumentenzaken ta informa: 

Conseho Legal y otro 
servicionan huridico 
GRATIS 



SIACASO e consumidor haya 
su mes den problema of conflicto 
cu un negoshi pa motibo di 
por ehempel un producto 
defecto of incumplimiento di 
servicio, esun cu posicion mas 
debil t’e consumidor. Pues, e 
consumidor, kende tin aceso 
mas dificil na asistencia legal 
tin mas di perde cu e negoshi 
cual hopi biaha tin un hurista 
den servicio of aceso mas 
liher na servicio di un abogado. Pues, 
keho di consumidor por causa hopi 
frustracion si acaso e negoshi nenga di 
duna cooperacion den e proceso stipula 
pa ley. 

Dienst Huur- en Consumentenzaken 
ta convenci, a base di experiencia cu 
tratamento di kehonan di consumidor, 
cu un grupo grandi di ciudadano no ta 
gosa di aceso liher na nos sistema legal. 
P’e motibo aki ta parce cu ta existi aceso 
desigual na husticia den caso di derecho 
di consumidor. E posibel buraco den nos 
sistema legal aki ta haci cu e ciudadano 
comun y coriente no por yega na su 
derecho optimalmente. Nos sistema 
legal ta ofrece poco opcion pa soluciona 
conflicto legal cu no ta via Corte. 

Ademas di esaki, e proceso cu e 
consumidor mester cana pa yega na 
su derecho hopi biaha no ta cla pa tur 
consumidor. Ademas cu e caminda ta 
largo y dificil p’e consumidor comun y 
coriente, e consumidor no ta compronde 
mucho bon loke e tin di haci pa yega na 
su derecho. Den esaki, Dienst Huur- 
en Consumentenzaken por mustra e 
consumidor paso a paso ki caminda pa 
cana pa yega na su derecho y ofrece 
posibel herment cu por yuda soluciona 
e conflicto. Nos servicionan huridico ta 
yuda sera e buraco den proteccion di 
consumidor un tiki. E servicionan aki 
ta ensera: Intermediacion; Conseho 
Huridico; Evaluacion di documentonan 
legal tanto p’e consumidor como p’e 


negoshi y asistencia cu documentonan 
legal manera carta di keho. 

Dienst Huur- en Consumentenzaken ta 
brinda principalmente ayudo huridico di 
prome grado cual ta enfoca riba servicio 
preventivo, diagnostico y atendimiento 
di conflicto. Esaki ta ensera duna 
informacion, conscientisacion riba 
derecho, posicion huridico y posibel 
consecuencianan, duna conseho, pero 
tambe skirbi carta den nomber di e 
cliente. Den e casonan cu presenta 
tambe por haci intermediacion den 
conflicto y representacion pafo di corte. 
Si acaso e cliente tin un problema mas 
compleho, e lo por acudi na Directie 
Sociale Zaken seccion di asistencia 
huridico (Abogado Liber). 

Bentaha di uzo di servicionan huridico di 
Dienst Huur- en Consumentenzaken ta: 
Ta duna conseho gratis sin consideracion 
di e forsa financiero di e cliente; E 
trabao ta wordo haci dor di hurista; 
Dienst Huur- en Consumentenzaken ta 
acesibel pa publico general y Casonan 
ta wordo evalua y registra. N’e articulo 
aki bo no por adkiri derecho, pero pa 
mas informacion riba leynan cu ta trata 
derecho di consumidor, haci un keho of 
registra un abuso contra consumidor 
yama of pasa personalmente na Dienst 
Huur- & Consumentenzaken na Wayaca 
33, tel: 582-9914, bishita nos website: 
www.dhc.aw, “like” nos of conta un 
anecdota riba facebook, sigui nos via 
twitter of e-mail nos na info@dhc.aw. 

Su Bondad mi Senjor a mustra-mi, Gloria na Dios! 

(Lucas 1:46-64) 

Hopi Agradecido na Dios pa e 99 anja cu Dios a regala nos Mama, Nos 
ta participa fayecimento di nos mama, wela, bisawela, tatarawela stima: 

Cristina 
Kock-Damian 

Mihor conoci como:"Tin-Tin of 
Madushi" 

Vuida di Juan Maximo Kock 
Miembro auxiliadora di Legion di 
Maria Santa Cruz y ex miembro 
di Kibrahacha Aruba 

Na nomber di su yuinan: 

Annie &Tony Brete y Famia 
Sra. Vuida Maria Giel y Famia 
Sra. Vuida Sebastiana Thiel y Famia 
Nene y Florita Kock- Boekhoudt y Famia 
Padu y Brigida Kock- Caster y Famia 
EloYza y Buchi Koolman-Kock y Famia 
Ana Kocky famia 
Juancito y Chichi Angela y Famia 

Nieto y nieta nan stima/ manera yui nan: 

Jossy y Milagros Kock- Madriz y yuinan 

Anna Kocky yuinan 

Aurita Kocky yuinan 

Beata Kocky yuinan 

Marlene y Rudy de Cuba-Giel 

Ivy Giel y yui 

Jeany y Giovanny Lopez-Giel y yui 
Jamila Giel y yui 
Sharon Giel 

Johnny y Marla Thiel-Dominguez y yuinan 

Felix y Mienke Thiel-Williams y yuinan 

MarianoThiel y yuinan 

Wilfrido y Eta Thiel-Vrolijk y yuinan 

Gabriel (Arie) Thiel y yuinan 

EmilianoThiel y Reina Geerman y yuinan 

Soraida y Benny Lopez-Gamarra y yuinan 

Venancio Kocky yuinan 

Andy Kocky yuinan 

Mariella y Elvis Kelly-Kock y yui 

Wilfrido (Willy) y Nachma Kock-Lesandrina y yuinan 

Gladys y Ruben Kocky yuinan 

Richard Kock 

Edgar Kock 

Oslin Kocky yuinan 

Eugene Kock y Shiva Sheikh y yuinan 

Rosemary y Eric Helder-Koolman y yuinan 

Liza y OsmarWillems y yuinan 

Dino Kocky yuinan 

Geraldo (Junny) y Jarcina Sherwood-Nava y yuinan 

Dwayne Sherwood y yuinan 

Joyce-Ann y Garribaldi Geerman-Sherwood y yuinan 

Theofilo Brete 

Maria Brete y yuinan 

Erica y James Orman-Brete y yuinan 

Silo y Flora Brete- Arends y yuinan 

Sita y Benny Nisbeth- Brete 

RoyyReina Brete-Boekhoudt yyuinan 

Salda Bretey yuinan 

Jose Brete 

Richa Ras-Angela y yiunan 
Cecilia y Henry Ras-Angela y yuinan 
Ivia Angela y yui 
Sharina Angela 

Sobrina y sobrinonan : Krozendijk, Peña, Damian, Maduro, 
Jacobs, Kocky Angela. 

Flijanan: Timotheo y Juliana Damian y famia, Betto Peña y 
Famia, Bubu y Sheila Peña y Famia, 

Chichi Angela, Pedro Gomez, Maria Koolman & Ninita 
Krozendijk 

Sobrasubrinonan, primo y prima nan, comer y comper nan. 
Bisinja nan, conocir y Amistad nan: Gomez, Koolman, Peña, 
Lampe, Curiel, Geerman, Angela, Kock, Thiel, Werleman, Croes, 
Kelly, Oduber, Noguera y Maduro. 

Demas Famia: Kock,Thiel, Giel, Koolman,Thielman, Caster, 
Williams, Bikker, Damian, Krozendijk, Geerman, Sherwood, 
Angela, Brete, Dominguez, Vrolijk, Lopez, Gamarra, Kelly, 
Helder, Willems, Orman, Nisbeth, Ras, Wever, Refunjol, 
Quandus, de Cuba, Lesandrina, Sheikh, Nava, Arends, Wester, 
Bell, Boekhoudt, Croes y Semeleer 
Legion di Maria Santa Cruz 

Ta invita pa e acto di Entiero cu lo tuma lugar diaranzon 4 di 
November 2015 na Misa Imaculada Concepcion St.Cruz pa 4 
or di atardi y despues saliendo pa Santana Catolico Santa Cruz. 
For di 2 or di atardi restonan mortal di nos mama stima lo ta 
reposa den misa. 

Ta tuma Condolencia na Aurora Funerall Home diamars 3 di 
November 2015 for di 7 or pm pa 9 or pm. 

Nos ta pidi nos disculpa si den nos tristeza y dolor nos por a 
lubida un of otro Famia. 

Nos mama semper a stima flor, Pero ta gusta juda esnan den 
necesidad tambe. 

Lo tin un box disponibel pa un bon Causa 
Danki di antemano 


Misa pa Mucha 
na Parokia di 
Savaneta 


<£■> 


Cerca señor mi ta na pas manera un jui cerca su 
mama - Salmo 131 

Cu inmenso tristesa na nos curason, conforme cu 
boluntad di Dios nos ta anuncia fayecimento 
cristianamente di nos mama, wela, bisawela, 
ruman, tanta, cunja, comer y amiga stima : 






* 

Sra. Theresita Lopez 

*04-08-1936 - T27-10-2015 
Na nomber di su; 

Mayornan: tSr. Juan Lopez y tSra. Rosa De Lima 

Lopez-Franken 

Juinan: Glenda Lopezy famia 

Maria Lopezy famia 
Milluska Lopezyfamia 
Anuska Lopez 
Jorge Lopezy famia 
Nieto/Nietanan: Glendeline Maduro 
Randolf Maduro 
Brendan Peña 
Luis Kwidama 
Jonathan Kwidama 
Arlyn Lopez 
Arlen Lopez 
George Lopez 
Ivan Croes 
Rolando Flanegin 
tJuan (Jendi) Lopezyfamia 
tJose Lopezfamia 
Rosa Maria y tJozefTromp y famia 
Arinda Lopezyfamia 
tJuanita y Freddy Schoop y famia 
Juancito y Helen Lopez y famia na 
Hulanda 

tEloy Lopezy famia 

Famianan; Lopez, Franken, Maduro, Peña, Kwidama, 
Croes,Tromp, Robert, Schoop, Desbarida, Wanga, 
Holsman, Sinisterra, Flanegin 

Tanta y Omonan, Swa y Cunjanan, Sobrino y 
Sobrinanan, Primo y Primanan, Comer y Compernan, 
Ihanan, Amigo y Amiganan, Bisinjanan y demas famia y 
conocir nan na Aruba, Hulanda, USA y Venezuela 

Despensa nos sin den nos tristesa nos por a lubida 
algun famia 

Adres pa condolencia Aurora Funeral Home & 
Crematory dialuna 2 di November 2015 for di 7'or pa 
9'or di anochi 

Acto di entiero ta tuma lugar diamars 3 di November 
2015. E restonan mortal lo ta reposa for di 2or te 4or 
atardi na Aurora Funeral Home & Crematory 
Despues ta hiba nos defunto stima na su ultimo lugar 
di sosiego na Santana Central na Sabana Basora 

NOSTA LAMENTA CU DESPUES Dl ENTIERO NOS NOTA 
RICIBI BISHITA Dl CONDOLENCIA NA KAS 


Bisa Nieto: 

Jui di criansa: 
Rumannan: 


DIADOMINGO 1 di november pa 10 or 
di mainta na Savaneta, nos tin e siguiente 
Misa pa Mucha. Nos ta invita tur mucha cu 
nan mayornan pa participa den e misa aki 
y celebra hunto cu nos e solemnidad di tur 
Santo. 

Tambe, e ta un bon oportunidad pa duna 
atencion y resa pa nos sernan keri cu a bay 
laga nos. 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu profundo tristesa den nos curazon, pero 
conforme cu Dios Su santo boluntad, nos ta 
anuncia fayecimento di: 



Seferina Rosalia Boekhoudt 

"Sefe" 

*23-04-1945 - T29-10-2015 
Acto di entiero lo wordo anuncia despues 

"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Cu inmenso tristesa den nos curazon, pero 
conforme cu e boluntad di Dios nos ta anuncia 
fayecimento di: 



Theresita Figaroa-Farro 

*13-11-1933 - T29-10-2015 

Ta invita pa e acto di entiero cu lo tuma lugar diabierna 
6 di november 2015 na misa Santa Anna na Noord pa 
4'or di atardi, despues lo sali pa Santana catolico na 
Noord. E restonan mortal di nos difunto stima lo ta 
reposa for di 2'or di merdia den misa. 

Adres pa condolencia: Aurora Funeral Home, diahuebs 
5 di november 2015 di 7'or pa 9'or di anochi. 

"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Cu inmenso tristesa den nos curazon, pero 
conforme cu e boluntad di Dios nos ta anuncia 
fayecimento di: 



Arturo D. Geerman 

Mihor conoci como"Tuyo di Beechi" 
*09-10-1941 -t30-10-2015 

Acto di entiero lo wordo anuncia despues. 


y Aufof a 

"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Cu inmenso tristesa den nos curazon, pero 
conforme cu e boluntad di Dios nos ta anuncia 
fayecimento di: 



Bartola Kelly-Everon 

*24-08-1922 -130-10-2015 
Acto di entiero lo wordo anuncia despues. 


SETAR 

SETAR ta participa tayecimento di: 


Eulalia Angela 

Mihor conoci como"Elia" 
mama di nos colega 

NicolaasThijsen 

trahando como Dispatcher 



Gerencia, Staf y Personal di SETAR N.V. ta 
extende palabranan di condolencia na 
Nicolaas, Cherly y demas famia. 


Drs. Mervin Wyatt-Ras a 
felicita Camara di Comercio 
cu su 85 aniversario 



PARLAMENTARIO 

drs. Mervin Wyatt-Ras 
tabata presente durante 
celebracion di e di 85 
aniversario di Camara di 
Comercio dia 21 di october 
y ta felicita Camara di 
Comercio. 

Durante e ocasion aki 
por a tuma nota di un 
presentacion di e Presidente 
encuanto e historia 
di Camara di Comercio 
y con comerciantenan 
entusiasma a bin hunto y 
a cuminsa organisa nan 
mes pa sali na defensa di 
comerciantenan na Aruba. 


Aruba durante añanan a 
conoce diferente Presidente 
di Camara y cu perseveranza 
a yuda fortifica derecho di 
comerciantenan. 

E tema di e anochi tabata: 

“From red tape pa red carpet” 
ta pas pa Aruba. Segun Wyatt- 
Ras ta importante pa facilita 
e proceso pa comerciantenan 
pa lanta negoshi y pa sostene 
paso sin nos comerciantenan 
cu ta inverti den proyecto y 
empresanan nos pais no 
ta desaroya ni progresa. Nos mester 
tin respet p’e comerciantenan cu 
durante añanan y diferente desaroyo 
a keda kere den nos pais. 


Por a nota e impacto positivo cu 
Lago tabatin riba nos economia y 
consecuencia ora el a sera. Ademas a 
menciona e rol di Status Aparte cu e 
libertad cu nos tin como pais. 


Durante e discurso di e orador 
principal di e anochi Xavier Debrun 
di IMF por a tuma nota di con paisnan 
grandi cu segun nos ta “rico” tin 
nan problemanan y deficit grandi 
financiero. El a papia riba titulo 
personal y no como IMF. 


y y 


1. Segun e no tin un number magico ki 
percentage e debe mester ta compara cu e 
GDP. P.e. di Estados Unidos ta mas cu 100% 
di GDP y Japon ta mas cu 200%. Esaki pues 
no ta bisa nada di desaroyo di e pais. 2.E1 a 
indica cu un sistema di impuesto simpel lo 
trece cune cu hopi mas hende lo cumpli o sea 
cu hopi hende lo paga impuesto. 3.Ademas 
Gobierno lo mester regula su gastonan na un 
forma eficiente, no dor di just kita hende fo’i 
trabao sino juist dor di flexibilisa e mercado 
laboral cu sosten pa comercio y inversion den 
e ser humano. 

Wyatt-Ras ta felicita e (ex)Presidente(nan), 
hunta di Directiva, miembronan y 
empleadonan di Camara di Comercio cu e 
bon trabou durante tur e añanan y ta desea 
cu nan por continua cu nan gran contribucion 
na desaroyo economico di nos pais. 

















